Дунё конституциялари қабул қилинган саналарни биласизми? | insonvaqonun.uz\nБош саҳифа/Олам ва одам/Дунё конституциялари қабул қилинган саналарни биласизми?\nДунё конституциялари қабул қилинган саналарни биласизми?\nАҚШ Конституцияси — дунёдаги дастлабки Конституция ҳисобланиб, 1787 йилда қабул қилинган. У 7 модда ва 27 қўшимчадан иборат. Конституцияда 7 минг 762 та сўз ишлатилган.\nПольша Конституцияси — 1791 йил 3 майда қабул қилинган. Кейинчалик 1952 йил 22 июнда қайта қабул қилинган ва 1989 йил 29 декабрда тузатишлар киритилган. Шунингдек, 1997 йил 2 апрелда янги Конституция қабул қилинди.\nҲиндистон Конституцияси — АҚШ Конституциясидан фарқли ўлароқ дунёдаги энг катта ва мураккаб Конституция ҳисобланади. У 1950 йилда қабул қилинган бўлиб, уни ёзишда 21 та тилдан фойдаланилган. Ҳинд ва инглиз тиллари улар орасида энг муҳимлари саналади. Дунёда энг кўп сўз ишлатилган Конституция ҳам Ҳиндистон Конституциясидир. Унда 146 минг 385 та сўздан фойдаланилган.\nЯпония Конституцияси — 1946 йил 24 августда қабул қилинган. У 1946 йил 3 ноябрда эълон қилинган ва 1947 йил 3 майда кучга кирган. Шу пайтгача янги Конституцияга биронта ҳам ўзгартириш киритилмаган.\nРоссия Конституцияси — дунёдаги энг демократик Конституция ҳисобланади.\nАмалдаги Конституцияси 1993 йил 12 декабрда умумхалқ овоз бериш йўли билан қабул қилинган. Россия Федерацияси Конституциясига мувофиқ Россия республика бошқарув шаклига эга демократик федератив ҳуқуқий давлатдир.\nГерманиянинг амалдаги Конституцияси — 1949 йил 23 майда Парламент кенгаши томонидан қабул қилинган, унга 1954, 1956, 1990, 1994 йилларда қўшимчалар киритилган. У 146 моддадан иборат.\nПокистоннинг амалдаги Конституцияси 1973 йил 14 августда қабул қилинган (1977-1985 йилларда бекор қилиниб, яна татбиқ қилина бошлаган, унга бир неча ўзгариш ва қўшимчалар киритилган).\nНигерияда — 1989 йил 3 майда янги Конституция қабул қилинди. Аммо социал-демократлар партияси раҳбари М.Абиола ғалаба қозонган 1993 йил 12 июндаги президент сайлови натижалари ҳарбийлар томонидан сайлов якунлари сохталаштирилган, деган баҳонада бекор қилинди ва мамлакатнинг ноҳарбий бошқарув шаклига ўтиши тўхтатиб қўйилди. Аммо, шундан кейин ҳам кетма-кет ҳарбий тўнтаришлар содир бўлиб, мамлакатнинг ижтимоий-сиёсий ва иқтисодий тараққиётига салбий таъсир кўрсатди.\nКонституция 331 модда ва 7 иловадан иборат.\nСан-Марино республикасининг Конституцияси — 1600 йилнинг 8 октябрида давлатнинг тузилиш тизими тўғрисидаги қонунлар мажмуи — “Статут”, яъни Конституция қабул қилиниб, Катта Бош Кенгаш томонидан маъқулланган.\nАвстралия Конституцияси — 1900 йилда қабул қилинган. У 1901 йилнинг 1 январидан бошлаб кучга кирган.\nМальта — Буюк Британия бошчилигидаги Ҳамдўстлик таркибига кирувчи республика Конституцияси 1964 йилда қабул қилинган. Унга 1974, 1987 йилларда тузатиш ва ўзгартиришлар киритилган.\nХожа Бухорий ўрта махсус Ислом билим юрти 3-босқич талабаси\n587\tЧоп этиш PDF


2032 йилги ёзги Олимпия ўйинлари мезбони аниқланди — Sof.uz\nЖАҲОН 244,394,800 221,410,169 4,963,255\n2032 йилги ёзги Олимпия ўйинлари мезбони аниқланди\n22.07 20:21 484 Жаҳон\nТокио шаҳрида старт олаётган XXXII ёзги Олимпия ўйинларидан аввал Халқаро Олимпия қўмитасининг 138-Сессияси ўз ишини олиб бормоқда. Бироз аввал унда 2032 йилги XXXV ёзги Олимпия ўйинларининг мезбон шаҳри маълум қилинди.\nДелегатларнинг кўп сонли овози билан Австралиянинг Брисбен шаҳри 2032 йил бўлиб ўтадиган XXXV ёзги Олимпия ва Паралимпия ўйинларини қабул қиладиган бўлди. Бу йўлда Индонезия, Ҳиндистон ва Қатар каби давлатларнинг шаҳарлари рақобат олиб боришди.\nЭслатиб ўтамиз, Австралия ўз тарихида бунгача 2 бор (Мелбурн-1956 ва Сидней-2000) Олимпия ўйинларини қабул қилган. Токио ва Брисбен шаҳарлари орасидаги Олимпия ўйинлари 2024 йил Париж ва 2028 йил Лос-Анжелесда бўлиб ўтади.


22 май 2022, Тошкент вақти: 19:43\nАрманистон ва Озарбайжон ташқи ишлар вазирлари Россия воситачилигида Москвада бир орага келган.\n10 октябрь куни Россия ташқи ишлар вазири Сергей Лавров Арманистон ва Озарбайжон ўт очишни тўхтатишга ҳамда Тоғли Қорабоғдаги тўқнашувларни тугатиш учун тинчлик музокараларини ўтказишга рози бўлганини билдирди.\nЛавров билдирувидан олдин Арманистон ва Озарбайжон ташқи ишлар вазирлари Москвада 12 соат музокара ўтказган.\nРоссия ташқи ишлар вазири тарафлар 10 октябрь куни соат 12:00 да ўт очишни тўхтатишга келишиб олганини, яқин орада асирлар ва ҳалок бўлган ҳарбийлар майитларини алмашиш жараёнини бошлашини маълум қилди.\nТоғли Қорабоғда cўнгги икки ҳафта давомида содир бўлган шиддатли жангларда юзлаб аскар ва кўплаб оддий фуқаро нобуд бўлди.\nЛавров тинчлик музокараларига Халқаро қизил хоч қўмитаси воситачилик қилишини айтди.\nРоссия билдирувини ҳали Арманистон ёки Озарбайжон тасдиқлагани йўқ.\nШундай бўлса-да, Озарбайжон Ташқи ишлар вазирлиги ўт очишни тўхтатиш шартлари белгиланган баённомани эълон қилди, лекин уни шарҳламади.\nЎт очишни тўхтатиш кучга киришидан бир неча соат олдин ҳар икки томон бир-бирини янги ҳужумларни амалга оширганликда айблади.\nОзарбайжон Мудофаа вазирлиги расмийлари этник арман ҳарбийлари аҳоли пунктларини ўққа тутганини иддао қилди.\nАрманистон Мудофаа вазирлиги эса Озарбайжонни дронлар ёрдамида арман позицияларини ўққа тутишда айблади.\nМосквада тинчлик музокаралари бошланишидан олдин Озарбайжон президенти Илҳом Алиев Арманистонга можарони тинч йўл билан ечиш учун «сўнгги имконият» бераётганини таъкидлаган эди.\n"Халқаро инқироз гуруҳи"нинг Жанубий Кавказ бўйича тадқиқотчиси Заур Шириев Озарбайжон халқи Алиевни «беҳуда» тинчлик музокараларини қайта бошламасликка, унинг ўрнига урушни давом эттиришга чорлаётганини айтди.\n«Шундай экан, Озарбайжон халқи халқаро ҳамжамиятнинг ўт очишни тўхташга қаратилган чақириқларини Боку муваффақиятларига тўсқинлик қилиш уриниши ўлароқ кўрмоқда», - деди Шириев.\nТоғли Қорабоғдаги тўқнашувларга Туркия ва Россия аралашиши хавотирга сабаб бўлмоқда. Москва ҳам Озарбайжонни, ҳам Арманистонни қурол-аслаҳа билан таъминлаб келади. Арманистонда Россия ҳарбий базаси бўлиб, Москва Ереванни стратегик ҳамкор ўлароқ кўради. Туркия эса Озарбайжоннинг яқин ҳамкоридир.\n9 октябрь куни Тоғли Қорабоғнинг де факто ҳукумати қўшинлари ҳудуддаги энг йирик шаҳар Степанакертда шиддатли тўқнашувлар содир бўлаётганини билдирди.\nУндан бир кун олдин Арманистон Озарбайжонни Шушадаги (арманча Шуши) тарихий соборни бомбардимон қилишда айблади.\nМаҳаллий аҳоли ҳужумлар туфайли XIX асрда қўрилган собор ичи ва таши зарар кўрганини билдирди.


4 Октябрь 12:50\nЭслатиб ўтамиз, Президент Қасим-Жомарт Тоқаевнинг «Қозоғистон янги вазиятда: ҳаракат даври» 2020 йил 1 сентябрдаги Қозоғистон халқига Мурожаатномасини амалга ошириш бўйича миллий чора-тадбирлар тасдиқланган эди.\nРежанинг 46 -бандига мувофиқ, Қозоғистон Республикаси Савдо ва интеграция вазирлиги товар биржаларини тартибга солишни такомиллаштириш бўйича қонун ҳужжатлари тўғрисидаги ҳаракатни маъқуллади.\nБиржа савдосини ривожлантириш бўйича қўйилган вазифаларни амалга ошириш учун вазирлик биржа савдосини такомиллаштириш ва ривожлантиришга қаратилган «Қозоғистон Республикасининг айрим қонун ҳужжатларига биржа савдосини ривожлантириш ва такомиллаштириш тўғрисида ўзгартириш ва қўшимчалар киритиш тўғрисида» ги қонун лойиҳасини ишлаб чиқди.\nБу қонун лойиҳасининг учта асосий йўналиши бор, яъни товар биржасининг талаблари ва шаффофлигини ошириш; рақобат муҳитини яратиш ва биржа савдосини ривожлантириш учун шарт -шароитлар яратиш, биржа савдоси ҳажмини ошириш.\n«Қозоғистон Республикаси Ҳукуматининг 2021 йил 6 майдаги қарори билан қонун лойиҳаси Қозоғистон Парламенти Мажилисига киритилди. 17 май куни Мажилиснинг Иқтисодий ислоҳотлар ва минтақавий ривожланиш қўмитаси қонун лойиҳасини кўриб чиқди. Ушбу қўмитанинг 2021 йил 8 июндаги қарори билан қонун лойиҳаси бўйича хулосани ишлаб чиқиш учун ишчи гуруҳи тузилди. 2021 йил 1 сентябрдан Қозоғистон Парламенти Мажилиси қонун лойиҳасини конференц -алоқа режимида кўриб чиқиш бўйича ишчи гуруҳининг 3 та йиғилишини ўтказди «, - дейилади Савдо ва интеграция вазирлиги хабарида.\nВазирликдан маълум қилишларича, вазирлик ва корхона вакиллари, Мажилис депутатларидан иборат ишчи гуруҳи Қозоғистон Республикасининг «Товар биржалари тўғрисида» ги қонунига ўзгартиришлар киритиш бўйича баъзи қоидаларни муҳокама қилган.\n«Ишчи гуруҳ йиғилишларидан кейин қонун лойиҳаси қўмита йиғилишида кўриб чиқилади ва кейин Мажилис ялпи йиғилишига юборилади. Қонунчиликка ушбу ўзгартиришларнинг киритилиши биржа савдоси имкониятларини яхшилайди ва ҳажмини оширади, янги, шу жумладан хорижий ҳамкорларни жалб қилади, рақобат муҳитини яратади, реал нархларни белгилайди, биржа битимларининг шаффофлигини таъминлайди. Буларнинг барчаси биргаликда барқарор ва рақобатбардош Қозоғистон биржа соҳасини шакллантиради «, дейилади вазирлик хабарида.


19:44 / 26.07.2017\nФото: «Обод» клуби\nТошкентнинг «Обод» клуби Олий лигадаги фаолиятини давом эттиради. Бу ҳақда «Championat.asia» жамоадаги манбага асосланиб хабар берган.\nМанбанинг сўзларига кўра, энди клубнинг Украинадан ҳомийлари бор ва бу ҳомийлар «Обод»ни молиялаштиради. Инвесторлар айнан кимлар экани, улар «Обод»ни қай тариқа қўлга киритгани очиқланмаган.\n«Обод»ни 2-даврага украиналик мутахассис Андрей Демченко бош мураббий сифатида тайёрламоқда. У 1976 йилда таваллуд топган, Россия ва Украина фуқаролигига эга.\nДемченко ўз вақтида «ЦСКА», «Аякс», «Металлург-З» «Иличевец», «Оболон», «Дачия», «Гелиос» каби клубларда тўп сурган. Мураббий сифатида Запарожьенинг «Имекс» клубида иш бошлаган. 2012 йил «Металлург-З» клубида фаолият кўрсатган, кейинги 2 йилда шу клуб ўринбосарларини шуғуллантирган.\n«Обод» Олий лигадаги навбатдаги ўйинини 5 август куни Наманганнинг «Навбаҳор» клубига қарши ўтказади. Жамоа ўзининг уй учрашувларини бунгача «Жар» стадионида ўтказиб келаётганди. Бироқ кейинроқ ўзининг уй аренаси реконструкция қилинаётган «Пахтакор» ушбу стадионни ижарага олди. Эндиликда «Обод» қайси стадионда ўйинларини ўтказиши номаълумлигича қолмоқда.


Шавкат Мирзиёев Тожикистонда «Қайроққум гиламлари» корхонасига борди - EFFECT.UZ\n. 16:28 | 11.06.2021\nБу фабрика 1957 йилда ишга тушурилган. 2019 йилда модернизация қилиниб, Германия, Италия, Япония, Хитой ва бошқа давлатлардан олиб келинган ускуналар ўрнатилган. Корхонада бир йилда 3 миллион квадрат метр маҳсулот ишлаб чиқарилмоқда.\nҚайроққум гиламлари Шарқ анъаналарини акс эттирувчи жозибадорлиги ва нақшлари билан машҳур. Юқори сифати туфайли турли халқаро мукофотларга сазовор бўлган.\nПрезидент корхона маҳсулотларини кўздан кечирди.\nTeglar:Қайроққум гиламлари, Тожикистон, Ўзбекистон, Шавкат Мирзиёев, Эмомали Раҳмон


Маданий мерос агентлиги нималар билан шуғулланади | NORMA.UZ\nПрезидентнинг 19.06.2021 йилдаги «Ўзбекистон Республикаси Туризм ва спорт вазирлиги ҳузуридаги Маданий мерос агентлиги фаолиятини ташкил этиш ҳамда соҳани инновацион ривожлантириш чора-тадбирлари тўғрисида»ги ПҚ-5150-сон Фармони қабул қилинди.\nҲужжатда Туризм ва спорт вазирлиги ҳузурида Маданий мерос агентлигининг (кейинги ўринларда – Агентлик) асосий вазифалари белгиланди. Агентлик моддий маданий мерос, музейлар, археология, маданий бойликларнинг олиб чиқилиши ва олиб кирилиши соҳасида махсус ваколатли давлат бошқарув органи ҳисобланади. Агентликнинг ўз ваколатлари доирасида қабул қилган қарорлари давлат ва хўжалик бошқаруви органлари, маҳаллий ижро этувчи ҳокимият органлари, бошқа ташкилотлар ва уларнинг мансабдор шахслари, шунингдек, фуқаролар томонидан бажарилиши мажбурий ҳисобланади.\nҚуйидагилар Агентлик билан келишилиши мажбурий ҳисобланади:\nсоҳага оид НҲҲлар лойиҳалари ва моддий маданий мероснинг кўчмас мулк объектлари жойлашган аҳоли пунктларининг бош режалари;\nмоддий маданий мероснинг кўчмас мулк объектларида, алоҳида муҳофаза қилинадиган тарихий-маданий ҳудудларда, Умумжаҳон мероси рўйхатига киритилган ҳудудларда ва уларнинг қўриқланадиган теграларида объектларни қуриш, бузиш ва ободонлаштириш ишларининг лойиҳалари.\nМоддий маданий мерос кўчмас мулк объектларининг давлат реестри Вазирлар Маҳкамаси томонидан тасдиқланади.\nМоддий маданий мерос объектига етказилаётган зарар ҳақидаги ҳолат бўйича хабардор бўлган пайтдан бошлаб давлат назоратининг дастлабки натижалари 24 соат ичида Агентлик расмий сайти орқали жамоатчиликка маълум қилиниши шарт.\nМоддий маданий мерос объектлари ва музейлар соҳасидаги давлат хизматлари 2023 йил 1 январдан бошлаб электрон шаклда кўрсатилади. Бунда давлат хизматлари марказлари ва ЯИДХП орқали ёки аризачининг ўзи бевосита Агентликнинг тегишли тузилмасига мурожаат қилиш тартиби жорий этилади.\nАгентлик масъул ходимлари ва ФҲШ асосида жалб этилган мутахассислар, экспертлар томонидан тегишли кўчмас мулк ва кўчар ашёлар шахсан экспертизадан ўтказилади.\nДавлат хизматини кўрсатиш натижасида бериладиган ҳужжатлар QR-код қўйиш орқали берилади.\nМоддий маданий мерос объектлари, музей, спорт мажмуалари ва бошқа намойиш объектлари (кейинги ўринларда – намойиш объектлари) рўйхати Президентнинг 6.04.2021 йилдаги ПФ–6199-сон Фармони билан тузилган Туризм, спорт, маданий мерос, транспорт логистикаси ва хизматлар соҳаларида ДХШ ҳамда рақамлаштиришни ривожлантириш масалалари бўйича мувофиқлаштирувчи кенгаш томонидан тасдиқланади.\nРўйхатга киритилган намойиш объектларига кириш-чиқиш жойларида 2021 йил 1 октябрга қадар электрон турникетлар ёки ташриф буюрувчиларни автоматик ҳисобга олишга мўлжалланган бошқа мосламалар «Рақамлаштириш ва автоматлаштириш маркази» ДУК томонидан ўрнатилиши ҳамда улар тегишли ягона электрон тизимга интеграция қилиниши шарт.\n2022 йил 1 январдан бошлаб намойиш объектлари рўйхатига киритилган намойиш объектларида чипталар савдосини тегишли ягона электрон тизимга интеграция қилмаган ҳолда амалга ошириш НКМ ва ҳисоб-китоб терминалларини қўллаш тартибини бузиш деб баҳоланади.\nАгентлигининг ташкилий тузилмаси ва марказий аппарати тузилмаси;\n2021-2022 йилларда моддий маданий мерос объектларини муҳофаза қилиш, музейлар фаолиятини ривожлантириш ва соҳани рақамлаштириш бўйича «йўл харитаси»;\n2021-2022 йилларда моддий маданий мерос кўчмас мулк объектларини қайта тарихий-маданий экспертизадан ўтказиш, уларнинг рақамлаштирилган паспорти ва каталогини ишлаб чиқишнинг мақсадли кўрсаткичлари;\n2021-2023 йилларда моддий маданий мерос кўчмас мулк объектларининг қўриқланадиган теграларини белгилаш ва рақамлаштиришнинг мақсадли кўрсаткичлари;\n2021-2023 йилларда давлат музейларидаги музей ашёлари ва музей коллекцияларини электрон идентификация қилиш мақсадли кўрсаткичлари.


Ўзбекистонда балиқларнинг янги тури кашф қилинди - Bukhara News\nЎзбекистонда балиқларнинг янги…\nЎзбекистон географик жиҳатдан ўзига хос минтақада жойлашганлиги боис унинг ҳайвонот дунёси ҳам бошқа ҳудудлар фаунасидан етарлича фарқ қилади.\nУмуртқали ҳайвонлар бошқа ҳайвонлар орасида нисбатан юксак тузилишга эгалиги билан ажралиб туради. Ушбу ҳайвонлар орасида янги турларнинг топилиши эса фан оламидаги камёб ҳодисалардан бири ҳисобланади.\nЎзбекистон сув ҳавзаларидаги балиқларни тадқиқ қилиш билан шуғулланувчи ватандошимиз биолог-ихтиолог Бахтиёр Шералиев куни кеча ўлкамиз ихтиофаунаси учун янги балиқ турини кашф қилишга муваффақ бўлди. Кашфиёт халқаро «Journal of Fish Biology» журналида расман эълон қилинди.\nФарғона водийси сув ҳавзаларида учрайдиган, аввал фанга маълум бўлмаган янги балиқ турига у кашф қилинган ҳудуд – Фарғона водийси шарафига Фарғона ялангбалиғи (Triplophysa ferganaensis) деб ном берилди. Янги тур водийнинг тоғли ҳудудлари сувларида учрайди.\n-Аксарият тадқиқотчилар бизнинг минтақамиздаги барча ҳайвон турлари ўрганиб бўлинган, деб ҳисоблайди. Аслида бу ҳақиқатга тўғри келмайди. Ўлкамиз сув ҳавзаларини тадқиқ этар эканман, бизда ҳали ўрганилмаган турлар етарлича эканлигига борган сари ишончим комил бўлиб бормоқда. Биз кашф қилган янги балиқ тури бунга ёрқин мисол бўла олади, – дейди тадқиқотчи Бахтиёр Шералиев.\nУнинг қайд этишича, Ўзбекистон сув ҳавзаларидан сўнгги марта янги балиқ турнинг кашф этилиши ўтган асрнинг ўрталарига тўғри келар экан. Янги тур сўнгги 70 йилликда топилган янги балиқ тури ҳисобланади. Ундан бу балиқ мана шу ўтган вақт ичида пайдо бўлиб қолганми деб сўраганимизда, “йўқ, бу балиқ азалдан бор бўлган, унинг ер юзида пайдо бўлганига бир неча миллион йиллар бўлган. Шунчаки аввал бу балиқ тури олимлар назаридан чет қолиб кетган. Қолаверса, юртимизнинг тоғли минтақаларидаги кичик дарёларнинг ихтиофаунаси ҳали тўлиқ ўрганиб чиқилмаган. У ерда ҳали ўзининг ўрганилиши кутиб турган бир қанча турлар борлигига ишонаман, – деб жавоб берди.\nЎлкамиз балиқлар фаунасига янги турнинг қўшилгани барча биолог олимларнинг изланиш маҳсулидир.


ОБ-ҲАВО МАЪЛУМОТИ: Эртага бизни қандай об-ҳаво кутмоқда? | Qaraqalpaqstan Xabar Agentligi\nОБ-ҲАВО МАЪЛУМОТИ: Эртага бизни қандай об-ҳаво кутмоқда?\nРеспублика Гидрометеорология марказининг хабар беришича, 8 август куни Тошкентда ҳаво бироз булутли бўлади, ёғингарчилик бўлмайди. Шарқдан секундига 5-10 метр тезликда шамол эсади. Шамолнинг тезлиги секундига 12-17 метргача кучайиши мумкин. Кечаси 24-26, кундузи 40-42 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 20-25, кундузи 27-32 даража иссиқ бўлади.\nБухоро ва Навоий вилоятларида ҳаво бироз булутли бўлади, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 23-28, кундузи 36-41 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 22-27, кундузи 38-43 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 23-28, кундузи 38-43 даража, айрим жойларда 44-45 даражагача иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 20-25, кундузи 36-41 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 17-22, кундузи 29-34 даража иссиқ бўлади.\n07.08.2019, 14:50 | 237 марта кўрилди


FT: McKinsey 5 миллиард долларга махфий фонд ташкил қилди\n17:31 / 06.06.2016\nMcKinsey халқаро консалтинг компанияси ўттиз йилча аввал McKinsey Investment Office Partners (MIO Partners) махфий инвестицион бўлимини тузган, унинг фаолияти ҳақида яқин вақтгача жуда кам маълумот бўлган, деб ёзади Financial Times.\nМанбанинг маълум қилишича, McKinsey'нинг ҳозирги 12 ва аввалги ҳамкорларидан MIO Partners кенгаш назорати остидадир, у 5 миллиард активга эга. 9 мингдан ортиқ маслаҳатчилар фаолият кўрсатадиган сирли фонднинг мижозлари - энергетик, инвестицион-банк компаниялари, шунингдек хусусий инвестицион бўлимлар.\nMIO Partners ўз фаолияти давомида мижозларини бир неча юз миллион доллар даромад билан таъминлаган.\n"MIO мустақил бошқарилади ва унинг фаолияти McKinsey'нинг консалтинг операцияларидан йироқ", - дея маълум қилишди компанияда.\nФонд ишчи персонал ва бошқарувдаги активлар нуқтаи назаридан йирик хеж-фондлар билан рақобатлашади. 2014 йилда махфий бўлим McKinsey ҳамкорларини 14 фоиз даромад билан таъминлаган, ўша пайтдаги хеж-фондларнинг ўртача даромади эса 3 фоиздан иборат бўлган.


Футбол бўйича Ўзбекистон чемпионатини ўтказиш тизими ўзгартирилди / Ўзбекистон янгиликлари, энг сўнгги хабарлар\nСПОРТ 0 Шархлар 1558 кўрилди\nФутбол бўйича Ўзбекистон чемпионатини ўтказиш тизими ўзгартирилди\nЎФФ Ижроия қўмитаси бюросининг қарорига кўра футбол бўйича 2018 йилги мусобақалар янги форматда ўтказилади, деб хабар беради федерация матбуот хизмати.\nЯнги форматга кўра, Олий лига мусобақаларида 12 та жамоа иштирок этади. Чемпионат ўйинлари эса 3 давра тизимида ўтказиладиган бўлди. Бунда ҳар бир жамоа мавсум давомида 33 та ўйин ўтказади. Дастлабки икки даврага мавсум бошида қуръа ташланади ва жамоалар “уйда-сафарда” тизимида баҳс олиб боради. Мусобақанинг учинчи даврасига эса регламент асосида қуръа ташлаш йўли билан мезбон-меҳмон аниқланади. Натижада клублар ўртасида чемпионлик ва лигада қолиш учун рақобат кучайиб, мусобақа савияси ошади.\n"Ушбу қарорни қабул қилиш асносида ЎФФ ва ПФЛ раҳбарияти мураббийлар, клублар раҳбарлари, экспертлар ва оммавий ахборот воситалари вакилларининг ҳар бир таклифини чуқур ўрганиб чиқди", дея қайд этилади хабарда.\nШунингдек, Биринчи лигада ўйнайдиган жамоалар сонини 16 тага камайтириш тўғрисида ҳам қарор қабул қилинди. Биринчи лигада ҳар бир вилоятдан битта жамоанинг иштирок этиши асосий талаблардан бири этиб қўйилади.


БИЗ СЕНИ ЕНГАМИЗ, КОРОНАВИРУС! | Toyloq.uz\nБИЗ СЕНИ ЕНГАМИЗ, КОРОНАВИРУС!\nБугун Тойлоқ туман ҳокимлиги, туман маҳалла ва оилани қўллаб-қувватлаш бўлими ҳамда саховатпеша тадбиркорлар ҳамкорлигида коронавирус инфекцияси тарқалиши ва юқишининг олдини олиш мақсадида “Бепул ниқоб” акцияси ўтказилди. Боғизоғон деҳқон бозори ҳудудида ташкил этилган мазкур акция доирасида шахсий гигиена қоидаларига ҳамда карантин ҳолатида жорий қилинган тартибларга тўлиқ амал қилиш юзасидан аҳолига огоҳлантириш ва тушунтириш ишлари олиб борилди.\nАкция маҳаллалардаги боқувчисини йўқотган, ногиронлиги бор ва камбағал оилалар хонадонида давом этди. Ниқоб тарқатиш жараёнида, аҳолига имкон қадар уйда ўтириш, кўчага чиққанда эса ниқоб тақиб юриш, жамоат жойларида ҳозир бўлмаслик, мулоқотларда қўл бериб сўрашмаслик, шахсий гигиена қоидаларига қатъий риоя қилиш каби тартиблар бўйича батафсил маълумотлар берилди.\nАкция туманнинг бошқа ҳудудларида ҳам давом этади.\nБашарият устидан ҳукмрон бўлишга интилаётган бу тождор дард, афсуски, юртимизга ҳам кириб келди ва кишиларни саросимага солди. Бироқ, мана шундай қийин вазиятда халқимиз меҳр-оқибатли, якдил ва саховатпеша эканлигини яна бир бор намоён этди. Коронавирус деган кулфат бошимизга ёғилиб, ортидан бир қанча қийинчилик ва ноқулайликларни келтириб чиқараётган бир пайтда қўли очиқ кўплаб тумандошларимиз хайр-эҳсон улашишга ошиқишди. Кимдир ун, ёғ, тозоловчи воситалар тарқатган бўлса, яна бошқаси, “Мана шу асални бева-бечораларга бўлиб беринг”, “Мана бу қишлоқ хўжалиги маҳсулотлари биздан эҳсон бўлсин” дея туман ҳокимлигига мурожаат қилишмоқда.\nБу каби эзгулик истовчи яхши инсонларга ўз миннатдорчилигимизни билдирирамиз ва шуни алоҳида таъкидлаб ўтмоқчимизки, биз биргаликда катта кучмиз. Бирлашиб, бу балони, албатта, мағлуб этамиз. Уруш йилларида, қаҳатчиликда ҳам халқимизнинг иродаси букилмади, аксинча, меҳрли, оқибатли халқ эканлигимизга тарихнинг ўзи гувоҳ. Маънавияти юксак халқимиз бу синовни янада жипслашиб, ваҳималарга эмас, эртанги кунига бўлган ишончи, соғлом онги, эзгу амали ва оқибати ила енгамиз.\nСайтдаги охирги маълумот киритилган сана:05.04.2020


Ҳамма дазмоллар бир хил бўлади деб ўйласангиз, хато қиласиз. Биз замонавий моделлар нимаси билан фарқ қилишини тушунтиришга ва энг мақбулини танлашда кўмаклашишга ҳаракат қиламиз.\nДазмол турини аниқлаб олинг\nДазмоллар буғли ва оддий, яъни буғ ҳосил қилиш функциясисиз бўлади. Булар эскирган моделлар бўлиб, дазмоллаш вақтида мураккаб матолар устига нам дока қўйиш керак бўлади. Ҳозирда савдода бундай дазмоллар деярли йўқ.\nБуғли дазмоллар ичига ўрнатилган ва ташқарисидаги сув резервуарига эга бўлади. Сўнгги моделлар – буғ станциялари деб номланади: буғ катта алоҳида турадиган идишда ҳосил бўлиб, шланг орқали дазмолга узатилади.\nЧап томонда — буғли дазмол, ўнг томонда — буғ станцияси\nБуғ станциялари тез ва сифатли дазмоллайди, аммо қиммат туради ва кўп жой талаб қилади. Улардан кўпинча ательелар ва кирхоналарда фойдаланилади. Маиший жараёнда эса оддий буғ дазмоли етарли. Асосийси – таглиги, қуввати ва функцияларни танлаб олишдир.\nДизайн — дазмолни харид қилишда эътибор бериш керак бўлган сўнгги нарса, энг муҳими дазмоллайдиган қатламни ўрганишдир.\nЗамонавий дазмолларнинг таглиги қуйидагилардан ишланади:\nБу материалларнинг ҳар бири ижобий ва салбий жиҳатларга эга.\nЗангламайдиган пўлат — арзон, ишончли, яхши сирпанади. Лекин, нотўғри ишлатилса, тагликда куйинди ҳосил бўлади, шу боис дазмолни мунтазам тозалаш керак бўлади.\nАлюминийли қоплама ҳам тежамкор вариант. Бундай тагликка эга дазмол тез қизиб совийди, аммо узоқ вақт хизмат қилмайди. Металл осон шаклини йўқотади, вақт ўтиши билан унда нозик матодан ишланган буюмларга шикаст етказиши мумкин бўлган кертиклар юзага келади.\nКерамик тагликлар ҳар қандай матолар устида яхши сирпаниб, ҳаттоки режим ҳарорати ўзгарганида ҳам кийимга ёпишмайди. Бироқ, жуда нозик – яхшиси тушириб юбормаслик керак.\nТефлонли қопламалар ҳам буюмларни яхши текислайди, лекин уларни жараён вақтида тугмалар ёки тақувчи мосламалар, шунингдек абразивлар билан осон қирилиши мумкин.\nТитан тагликлар, аниқроғи, титан билан чангланган пўлат – «дазмол саноатидаги» сўнгги модель. Улар ҳар томонлама яхши, аммо узоқ совийди ва қиммат туради.\nШунингдек, иккиталик тагликка эга моделлар бўлиб, бунда асосий тагликка нозик маоларни дазмоллаш учун мўлжалланган мослама ўрнатилади.\nТаглик материалини танлаб бўлгач, унинг шаклига эътибор беринг.\nДазмолнинг майдони қанча катта бўлса, дазмоллаш жараёни шунча тез бўлади. Учи қанча ўткир бўлса, ёқа, манжетлар ва тугмалар орасини дазмоллаш шунча осон бўлади.\nБуғли дазмолларнинг таглигида буғ узатиш учун тешиклар бўлади. Учида ва орқасида кична тешиклар, ён томонларида – йириклари. Улар қанча кўп бўлса, шунча яхши. Шунингдек, тарновчаларнинг бўлиши айни муддао. Улар буғнинг бир текси тарқалишига ёрдам беради.\nБуғнинг ҳосил бўлиш тезлиги дазмолнинг қувватига боғлиқ.\nДазмолларни қуввати бўйича уч гуруҳга бўлиши мумкин.\n500 Вт.гача — йўл дазмоллари. Енгил футболкалар ва кўйлаклар учун қулай, аммо ётоқ тўшамалари ва сочиқларда қийналасиз. Саёҳатлар ва ёлғиз яшовчиларга мос келади.\n1 600–2 000 Вт — маиший дазмоллар. Бундай мосламалар деярли ҳар қандай буюмлар, ҳаттоки бир оз қуриб кетганларини ҳам текислай олади. Бу вариант ҳафтада бир неча маротаба дазмол босиладиган оилалар учун тўғри келади.\n2 000 Вт.дан ортиқ — профессионал дазмоллар. Бундай қувват билан қимматли моделлар ва буғ станциялари мақтана олади. Ательелар ва кимёвий тозалаш жойлари, шунингдек жуда кўп дазмол бўлган оилалар учун вариант.\nЗамонавий дазмоллар хилма-хил функцияларга эга. Ортиқча ҳақ тўлашдан аввал у ёки бу функция қандай фойда беришини ўрганиб чиқинг.\nФункция Нима беради\nДоимий буғ узатилиши Бир дақиқа ичида қанча кўп сув буғга айланса, қалин матолар ва қаттиқ ғижимланган буюмларни дазмоллаш шунча енгиллашади. Буғнинг узатилиши тезлиги – дақиқасига 10 дан 150 г.гача – дазмол қувватига боғлиқ. Одатда маиший ҳолатда 20-30 г/дақ. етарли.\nБуғли зарба Махсус тугмани босиш орқали матонинг маълум қисмига иссиқ пар оқимии юбориш ва дағал матоларни юмшатиш мумкин. Одатий хўжалик эҳтиёжлари учун дақиқасига 90 г. тезликдаги буғ зарбаси ортиғи билан етади.\nПуркагич Айрим буюмларни дазмоллаш учун намлаш зарур. Ушбу функция мавжуд бўлса, пуливизатордан фойдаланишнинг ҳожати қолмайди.\nСув томишига қарши тизим Айрим дазмоллаш режимларида буғ ҳосил бўлмайди. Лекин, тагликдаги тешиклардан сув оқиб чиқиши ва матода доғлар ҳосил қилиши мумкин. Бунга йўл қўймаслик учун ишлаб чиқарувчилар дазмолларга сув томишига қарши тизим ўрнатади.\nВертикал намлантириш Бу функцияга эга дазмоллар буғ билан намлантирувчи мосламаларнинг ўрнини боса олади, чунки кийимларни илгичда, пардаларни эса гардинларнинг ўзида босиш имконини беради. Буғ тагликдаги тешиклар орқали буғ зарбаси қувватида узатилади.\nЎзини тозалаш Мазкур функция фақат тозаланган сувни қўйиш ёки сардакка қарши олинадиган фильтрлардан фойдаланиш заруриятини йўқотади.\nАвтоўчиш Уйдан чиқаётиб «Дазмолни ўчирдимми?» дея ўзига савол берувчилар учун функция. Агар мослама 30 ва ундан ортиқ сония горизонтал ҳолатда қимирлатилмаса, у ўчади. Мослама 10-15 дақиқа давомида қаровсиз турса ҳам ўчади.\nШнурнинг автомат ўралиши Махсус тугма босилганидан сўнг, шнур дазмолнинг ичига кириб кетади ва сақлашда жойни тежаш имконини беради.\nБарча жиҳатларни ҳисобга олинг\nТагликнинг материали ва шакли, қуввати ва функциялари – дазмолни танлашдаги асосий мезонлар. Бироқ, ҳисобга олиниши зарур бўлган бошқа жиҳатлар ҳам мавжуд.\nДазмолнинг оғирлиги. Энг мақул оғирлик 1,5 кг. ҳисобланади. Енгил дазмолни қаттиқ бурмаларни текислашда дазмолллаш тахтасига бостириш керак бўлади. Оғиридан эса (2 кг. атрофида) қўллар тез чарчайди.\nШнур узунлиги. Агар шнур узунлиги 1,5-2 метр бўлса дазмоллаш қулай бўлади. Унинг шарнирга маҳкамланиши ва 360 градусга айлана олиши ҳам мақсадга мувофиқдир. Дазмол махсус тагликда қизийдиган ёки аккумуляторда ишлайдиган шнурсиз моделлар ҳам бор. Бу мосламанинг ҳаракатини осонлаштиради. Бироқ, дазмол кўп бўлса, доим қувватлантириш керак бўлади.\nТутқич қўлга тўлақонли мос келиши керак. Энг яхши ечим – резиналанган тутқич.\nСув миқдорини кузата олиш учун резервуар шаффоф ёки ярим шаффоф бўлиши керак. Суюқликни тез-тез қуйишга тўғри келмаслиги учун резервуарнинг ҳажми 200-300 мл. бўлгани маъқул.\nҚиймат. Керамик таглик ва бир нечта асосий функцияларга (масалан, доимий буғ узатиш ва автоўчиш) эга кучли дазмолнинг ўртача нархи – 40 доллар атрофида. Бироқ, дазмолларнинг қиймати кучли фарқланади. Ҳаммаси бренд, тагли материали, қувват ва қўшимча функцияларга боғлиқ.\n09/09/2020 09:33:00 22 0 Манба:


Янги гимнастика мактаби иш бошлади\nКармана туманида гимнастика турларига ихтисослашган вилоят болалар ва ўсмирлар спорт мактабининг замонавий гимнастика зали ёш спортчилар ихтиёрига топширилди. Юртбошимиз раҳнамолигида болалар спортини ривожлантириш, улғайиб келаётган ёш авлодни жисмонан соғлом этиб тарбиялашга алоҳида аҳамият қаратилмоқда. Айниқса, сўнгги йилларда спортнинг гимнастика тури ёшлар ўртасида тобора ...\nБанк кредитлари — тадбиркорларга\nТИФ Миллий банк Учқудуқ филиали томонидан йил аввалидан бугунга қадар ҳудудда тадбиркорликни ривожлантириш мақсадида 400 миллион сўмга яқин маблағлар ажратилди. Натижада учқудуқлик бир қатор ишбилармонлар томонидан ишлаб чиқаришни йўлга қўйиш, чорвачилик ҳамда сервис соҳаларини ривожлантиришга қаратилган турли лойиҳалар амалга оширилди. Бундан ташқари, банк томонидан коллеж бит ...\nФоторадарлар ишга тушди\nНавоий вилояти автомобиль йўлларида рухсат этилган тезликда ҳаракатланиш қоидаларининг бузилиши фактларини аниқлашда янги электрон аппаратлар — фоторадарлардан фойдаланилмоқда. "Арена" русумли ушбу замонавий фоторадар ҳамда "Искра" видео-2" русумли видеорадарлар ушбу турдаги оддий қурилмаларга нисбатан тезлик оширилганлигини ишончли далиллаб бериш ...


Замонавийлашувнинг янги босқичида\n“Жанубий Қозоғистон” вилоят ижтимоий-сиёсий газетаси таҳририятида “Лотин алифбосига кўчиш – замонавийлашувнинг янги босқичи” мавзуида ўтган давра суҳбатида ўзбек этноси вакилллари – республика, вилоят, шаҳар ва туман ўзбек этномаданият бирлашмаларининг раҳбарлари, вилоят ва шаҳар маслаҳатлари депутатлари, ижодкорлар, олий ва умумтаълим масканлари ҳамда ОАВ ходимлари иштирок этишди.\nТадбирни газетанинг директор-бош муҳаррири Алишер Сотволдиев очиб, Элбошининг “Келажакка йўлланма: маънавий янгиланиш” мақоласида айтилган қозоқ тилини лотин алифбосига ўтказиш тўғрисидаги ташаббуси жорий йил 11 сентябрь куни Парламент Мажлисида муҳокама қилингани ва умумхалқ муҳокамасига тавсия этилгани, ҳозирги пайтда жойларда бу масалага бағишланган тадбирлар ўтаётганини ёдга солди. “Куни кеча вилоят ҳокими Ж. Туймебаев раҳбарлигида катта йиғилиш ўтиб, унда олимлар, таҳлилчилар бу борада ўз фикр-мулоҳазаларини билдиришди, – деди у. – Вилоятда истиқомат қилаётган ўзбек этноси вакиллари учрашувини ташкил этиб, халқимиз ҳаётидаги муҳим сиёсий воқеага муносабат билдириш, ташаббусни қўллаб-қувватлаш фуқаролик бурчимиздир”.\nШундан сўнг у ҚР Парламенти Мажлиси депутати Фахриддин Қоратоевнинг давра суҳбати иштирокчиларига саломини етказиб, Элбоши ташаббусини қўллаб-қувватлашга чақирганини маълум қилди.\nДавра суҳбати иштирокчилари кун тартибидаги масала юзасидан фикрларини билдиришди.\n“Иқон” умумий ўрта мактаби директори, вилоят маслаҳати депутати:\n– Элбошимиз аниқ қарор қабуллади: 2025 йилгача иш қоғозлари, дарсликлар, газета ва журналлар лотин тилида чиқиши керак. Бу давр орасида мактаблар учун мутахассислар, дарсликлар, кўргазмали ва ўқув қуроллари тайёрланиши лозим. Шунинг учун олдимиздаги икки йил услубий тайёргарлик кўришга берилди.\nЛотин алифбосига ўтиш – улкан стратегик аҳамиятга эга.\nБу – туркий тилли давлатларга ўзаро боғланиш учун имконият.\nИнглиз тилини ўрганиш жаҳон тамаддунига яқинлашувга йўл очади. Зеро, рақобатбардошликка бошловчи энг муҳим омил – жаҳон андазасидаги билим.\nЭлбоши айтганидек, лотин алифбосига ўтиш орқали қозоқ тилидаги сўзларнинг табиийлигига эриша оламиз. Янги замон талабига мос бу қадам элимизнинг ҳар томонлама олға силжишига, бардавом тараққиётига туртки беради.\nЛотин алифбосига ўтиш қозоқ тилининг халқаро даражага чиқишига йўл очади. Ёшлар мактабда инглиз тилини катта қизиқиш билан ўрганишмоқда. 2013 йилдан бошлаб эса у мактабларда 1-синфдан ўқитиляпи. Келажакда ҳаммамиз бир ёқадан бош чиқариб, бу ташаббусни амалга оширишга киришишимиз лозим.\nҚозоғистон ўзбек этномаданият бирлашмаларининг “Дўстлик” ҳамжамияти раиси:\n– Астана шаҳрида лотин алифбосига ўтишга бағишланган Қозоғистон демократик кучлари “Қозоғистон-2050” умуммиллий коалицияси уюштирган йиғилишда қатнашдим. Лотин алифбосига ўтишдан мақсад – энг илғор ахборот технологияларини ўзлаштириш, шунингдек, туркий тилли мамлакатлар билан муносабатларни яқинлаштириш.\nМустақилликнинг дастлабки йилларидан бошлаб лотин алифбосига ўтиш тўғрисида фикрлар айтилди. Бу иш энди, чорак асрдан сўнг бошланди. Дастлабки пайтларда муаммо бўлиши мумкин эди. Лотин алифбосини ўзлаштириш қийин бўлмайди, ҳозир ёшларимизнинг ўзи СМСни лотинча ёзишяпти.\nБизда лотин алифбосига ўтган қўшни давлатлар йўл қўйган камчиликларнинг олдини олиш учун кенг қамровли ишлар олиб бориляпти. Лотин ва кирилл графикаси биргаликда амал қилади.\nТарихга назар солсак, 1928 йили Мустафо Ота Турк туркий давлатларнинг лотин алифбосига кўчиши масаласини кўтарган экан. Ўтган асрнинг 20-30 йилларида бизда ҳам лотин алифбоси қўлланилди. Бу алифбога Озарбайжон 1990 йилда, Ўзбекистон, Туркманистон 1993 йилда ўтди.\nпедагогика фанлари доктори, ЖҚДУ профессори:\n– Элбошимизнинг қароридан сўнг лотин алифбосига кўчиш тўғрисидаги мунозаралар камайди. Бунинг учун бизда яхши имкониятлар бор: ёшларимизнинг ахборот саводхонлиги жуда юқори; уларнинг инглиз тилини ўрганишга қизиқиши катта; қолаверса, кирилл алифбосида чиққан китобларни лотинчага ўтказишда қийинчилик бўлмайди. Бу ишга психолог, социолог, педагоглар, филологлар жалб этилиши, умуман, кўпчилик қатнашиши керак. Ўрта ва катта авлод вакиллари учун бироз қийинчиликлар бўлади. Лекин бу ишда ҳаммамиз иштирок этиб, уни таълим соҳасига татбиқ қилсак, келажак авлод учун жуда катта иш бажарган бўламиз.\nвилоят таълим департаменти услубият кабинети бош мутахассиси:\n– Бугунги давра суҳбати айни вақтида ташил этилган. Лотин алифбосига ўтиш тўғрисида Элбошимиз кўтарган масала ҳам замон, ҳам давр талаби. Ҳозирги кунда Қозоғистон кўпгина ташаббуслари билан жаҳонда яхши танилган. Лотин алифбосига ўтиш ҳам шундай ишлардан. Бу масала мустақилликнинг илк кунларидан айтилди. Тадқиқот ишлари юритилди, ўрганилди. Ҳар қандай янгиликнинг муаммоларга дуч келиши табиий ҳол. Туркий мамлакатларнинг аксарияти лотин графикасига ўтди. Уларнинг тажрибасидан фойдаланилса, Қозоғистоннинг лотин алифбосига ўтиши осонроқ кечади.\nМасалан, ўзбек алифбосида 26 ҳарф, учта диграф (ҳарф бирикмаси) қабулланган, аммо ҳозирги кунда айрим ноқулайликларга дуч келинмоқда. Бизда ҳам шундай бўлмаслиги учун масалани олимлар, жамоатчилик билан ҳал қилишимиз керак.\nЁзув ҳар бир халқнинг ҳаётида муҳим роль ўйнайди. Ҳозир ҳам алоқа кўп ҳолда ёзув орқали амалга ошириляпти.\nфахрий устоз, вилоят ўзбек этномаданият бирлашмаси оқсоқоллар кенгашининг раиси:\n– Қозоғистон учун лотин алифбосига ўтиш вақти айнан энди етиб келди. Маълумки, 1926 йил 1 февралда Бокуда туркшунос олимларнинг қурултойи ўтиб, шу масала кўрилганди. Ўша қурултойга атоқли давлат арбоблари А. Байтурсинов, Н. Тўрақуловлар боришган. Улар ҳам тўғри йўл эканини тасдиқлашган. Бизда лотин алифбосига ўтиш 1926-1927 йилларда бошланган экан. Кейинчалик шўроларнинг бир ёқлама сиёсати билан халқимиз кирилл алифбосида қолди.\n1990 йили Анқара шаҳрида туркий давлатларнинг иккинчи қурултойи ўтиб, унда келгуси 20 йилда лотин алифбосига ўтишга келишилди. Шу қарор асосида Туркманистон, Озарбайжон, Ўзбекистон лотин алифбосига ўтди. Элбошимиз бу тадбир учун вақт кераклигини эслатган эди. Чунки, биринчи масала – пойтахтни кўчириш бўлди. Янги алифбони жорий қилиш фурсати энди келди.\nЗиёлиларимиз бунинг моҳиятини яхши тушунишлари керак. Бу бизга жаҳон коммуникация тизимига кириш, туркий халқларни бирлаштириш учун керак. Бу яқин алоқада ва ютуқлардан баҳраманд бўлиш демакдир. Олимларнинг айтишича, туркий халқлар менталитетига лотин алифбоси тўғри келар экан.\n– Қўшни давлатларда лотин алифбосини жорий қилиш билан боғлик ишлар, тажрибалар етарли, ютуқлар ҳам, камчиликлар ҳам бор.\nҚозоғистонлик ўзбеклар лотин алифбосининг қайси графикасини олади? Шуни ўйлашимиз керак. Бу муаммони кўпчилик билан муҳокама қилиб, мутахассиларга етказиш зарур.\nЮ. Сарёмий номли лицей мактаби директори:\n– Ўзбек этноси вакили сифатида Президентимизнинг қарорини тўлиқ қўллаб-қувватлайман. Бизга катта имконият бериляпти. Ўтган асрнинг 90-йилларида ўзбек тилидаги мактаблар лотин алифбосига ўтган эди. Қозоғистондаги ягона таълим маконида бўлиш учун кейин яна кириллча алифбода қолдик. Ҳар қанақа замонавийлашув, шу жумладан, лотин алифбосига ўтиш ҳам жамиятнинг сиёсий, иқтисодий, маънавий янгиланишига катта таъсир кўрсатади.\nОқсувкент қишлоғидаги А. Исмоилов номли гуманитар-педагогика коллежи директори:\n– Мени бир масала ўйлантиради: лотин алифбосига ўтишни амалга ошириш технологияси қандай бўлади? Тушунарли, уни ёшлар мактабда ўрганишади. Катта ёшдагилар-чи? Оилада ота-оналар ҳам лотин алифбосида ўқиган фарзандини тушуниши, унинг билимини назорат қилиб бориши керак. Назаримда, улар учун муқобил курслар ташкил этиш зарур.\nЯна бир муҳим масала – расмий ҳужжатлар давлат тилида юритилади. Солиқ тўловчилар, манфаатдор шахслар уни топширганида айрим қийинчиликларга дуч келишлари мумкин. Улар учун махсус курслар очилиб, катта ёшдагиларга бепул ўқиш ташкил этилса, айни муддао бўлар эди.\n“Өрлеу” ҲЖга қарашли педагог кадрлар малакасини ошириш институти бош мутахассиси:\n– Ҳозир коммуникация ва ахборот технологиялари ривожланган давр, интернет тармоғида электрон манзил, сайт, фейсбук ва бошқа алоқа воситалари бор. Буларнинг барчаси ўқувчиларнинг жуда кўп ахборот олишига имкон беради.\nМаориф соҳасига назар ташласак, 1996-2000 йилгача ўзбек мактабларида таълим лотин графикасида олиб борилди. Анчагина ўқитувчилар малака ошириш курсларидан ўтишганди. Ўзбек тилидаги таълим масканларидан ташқари Алмати шаҳрида уйғур тилида, Сариоғоч ва Мақтаарал туманларида тожик тилида ўқитиладиган мактаблар бор. Уларда таълим олаётган ўқувчиларнинг ҳаммаси Қозоғистон фуқаролари. Шунинг учун ҳам қонун кафолатлаган ҳуқуқлардан фойдаланишади. Таълим соҳасидаги кун тартибидаги муаммолар ижобий томондан ҳал этилади.\nЛотин алифбосига ўтсак, қўшни давлатлар ( масалан,Ўзбекистон) билан алоқалар янада кучаяди. Чунки, у ерда бадиий адабиётлар, кўргазмали материаллар, қўлланмалар бор. Кўпроқ тажриба алмашишга имкон бўлади. Лотин алифбосига кўчиш жараёни босқичма-босқич амалга ошади. Уни ўқитувчиларга ўргатиш билан педагог кадрларни малака ошириш институти шуғулланади.\nА. Сотволдиев тадбирга якун ясаб, иштирокчиларга миннатдорчилик изҳор қилди.\nДавра суҳбати қатнашчилари номидан Мурожаатнома қабулланди.\n“Жанубий Қозоғистон” вилоят ижтимоий-сиёсий газетаси таҳририятида ўтган “Лотин алифбосига ўтиш – замонавийлашувнинг янги босқичи” мавзуидаги давра суҳбати иштирокчиларининг\nБиз, Жанубий Қозоғистон вилоятида яшовчи ўзбек этноси вакиллари – оқсоқоллар, ёшлар, ижодкорлар, вилоят ва шаҳар маслаҳати депутатлари, жамоат ташкилотлари аъзолари, олий ва умумтаълим масканлари ҳамда ОАВ ходимлари Қозоғистон Республикаси Президенти Н. Назарбаевнинг қозоқ тилини лотин алифбосига ўтказиш тўғрисидаги ташаббусини тўлиқ қўллаб-қувватлаймиз!\nЭлбошининг “Келажакка йўлланма: маънавий янгиланиш” мақоласи мамлакатимиз ҳаётида улкан тарихий воқеа бўлди. Лотин алифбосига ўтиш тўғрисидаги ташаббус маънавий янгиланиш сари йўл тутган Қозоғистон халқининг келажаги учун қилинаётган эзгу ва муқаддас ишдир.\nЭлбошимиз таъкидлаганларидек, қозоқ тилининг янги алифбога ўтиши – энг илғор илм ва технологияларни эгаллаш сари қўйилган қадам. Шу орқали мамлакатимизнинг жаҳондаги энг тараққий топган 30 давлат қаторига киришига кенг йўл очилади. Лотин алифбоси технология оламининг, дастурлаш ва инфокоммуникация технологиялари барча тилларининг негизи ҳисобланади. Ер юзида энг кўп тарқалган инглиз тили ҳам лотин алифбосига асосланган. Янги ёзувга ўтиш ёшларнинг инглиз тилини чуқур ва пухта ўрганишга ҳам кенг имконият яратади, бу алифбо орқали Марказий Осиёдаги қўшни мамлакатларнинг ўзаро яқинлашуви, интеграция жараёни янада жадаллашади.\nҚозоғистонда лотин алифбоси қўлланилгани тарихдан маълум. Бироқ ҳозир барча жабҳаларда рақобат кучайган даврда онгни ўзгартириш, ҳаётга янгилик киритиш осон иш эмас; янги ғоя қийинчилик ва машаққатсиз амалга ошмайди. Мақсад аниқ бўлсагина, ҳар қандай муаммони ҳал қилиш мумкин. Жамиятимиздаги сиёсий барқарорлик, умуммиллий бирлик ва жамоат тотувлиги зиммамиздаги бу вазифани ҳам шараф билан уддалашимизга имкон беради.\nБиз, “Лотин алифбосига ўтиш – замонавийлашувнинг янги босқичи” мавзуида ўтган давра суҳбати иштирокчилари, барчани ушбу ташаббусни қўллаб-қувватлашга ҳамда унинг умумхалқ муҳокамасида фаол иштирок этишга чақирамиз!\n15 сентябрь 2017 йил.\nЗ. МЎМИНЖОНОВ ёзиб олди, 2017-09-15, 20:08 171


5G тармоғи соғлик учун шунчалик хавфлими? - Terabayt.Uz\nШвейцария – бешинчи авлод уяли алоқа тармоғи биринчилар қаторида жорий этила бошлаган мамлакат. Аммо аҳолисининг маълум бир қисми ҳануз бундан норози. Шу кунларда минглаб швейцарияликлар мамлакат парламенти олдида тўпланиб, янги 5G-антенналар ўрнатилишининг тўхтатилишини талаб қилишмоқда. Улар электромагнит тўлқинларининг кишилар соғлигига ҳамда атроф-муҳитга салбий таъсиридан чўчимоқдалар.\nЎҚИНГ: UZMOBILE ҳам 5G технологиясини синов тариқасида ишга туширди!\nАйни дамда 5G’нинг зиёни масаласи билан Бутунжаҳон Соғликни Сақлаш Ташкилоти шуғулланмоқда. Швейцария ҳукумати ҳам хатарларни ўрганиш учун экспертлар гуруҳини тўплаган; уларнинг ишлари натижалари йилнинг якунида эълон қилинади.\n#5G #5G тармоғи #Швейцария #янги технологиялар # 5G смартфон #5G технологияси


Қозоқ фаоллари жазо сифатида ҳарбий хизматга чақирилди\n05 апрел 2020, Тошкент вақти: 05:44\nАслан Сагутдинов, активист ва видеоблогер, акция пайтида қўлга олинмоқда, Қозоғистон, 2019 йил, 6 май.\nҚозоғистон ҳокимият идоралари икки нафар мухолифат фаолини мажбурий ҳарбий хизматга чақирди. Инсон ҳуқуқи фаоллари буни уларнинг сиёсий фаолияти учун жазо сифатида кўрмоқда.\nБейбарис Тўлимбеков билан Аслан Сагутдиновга нисбатан бундай муносабат мухолифатчи гуруҳларни ташвишга солиб қўйди. Уларнинг фикрича, қозоқ расмийлари келаси ойда бўлиб ўтадиган президент сайлови олдидан сиёсий фаолларга қарши босим ўтказмоқда.\nЎтган ойда мамлакатнинг тижорат пойтахти Алматида ўтказилган марафон вақтида Тўлимбеков бир қиз дўсти билан бирга “Ҳақиқатдан қочиб қутула олмайсиз” деган баннерни кўтариб чиққан эди.\nЎша баннер олинган суратлар ижтимоий тармоқларда #одилсайловучун ва #менингтанловимбор ҳештеглари билан роса кўп айланди. Тўлимбеков ва унинг дўсти Асия Тулесова ижтимоий йиғинларга оид қонунларни бузгани учун 15 кунга қамалди.


Ўзбекистон ва Россия саноат кооперациясини чуқурлаштириш бўйича (...)\nЎзбекистон ва Россия саноат кооперациясини чуқурлаштириш бўйича ишларни давом эттиришга тайёрлигини тасдиқлади\nКеча Москва шаҳрида Ўзбекистон Бош вазирининг ўринбосари – инвестициялар ва ташқи савдо вазири Сардор Умурзоқов Россия саноат ва савдо вазири Денис Мантуров билан учрашди, деб хабар бермоқда «Дунё» АА мухбири.\nИнвестициялар ва ташқи савдо вазиригининг маълум қилишича, музокаралар кун тартибига кенг кўламли саноат, инвестиция, савдо-иқтисодий масалалари киритилди. Томонлар турли даражадаги икки томонлама муносабатларнинг фаоллигини, шунингдек, қўшма лойиҳа ва ташаббусларни амалга оширишда эришилган ютуқларни қайд этдилар. Хусусан, Тошкент шаҳрида ўтказилган «Иннопром» кўргазмаси якунида умумий қиймати 3,2 миллиард доллардан ортиқ инвестиция лойиҳаларини ҳаётга татбиқ этиш юзасидан битимлар ва савдо шартномалари имзоланганлиги алоҳида таъкидланди.\nЎзбекистон ва Россия ҳукуматлари раҳбарлари даражасидаги қўшма комиссиясининг бўлиб ўтган йиғилиши юқори баҳоланди. Эришилган келишувлар ва имзоланган идоралараро ҳужжатлар икки мамлакат ўртасидаги кўп қиррали иқтисодий шерикликнинг ривожланишига кучли туртки бериши таъкидланди.\nРоссияга кутилаётган олий даражадаги ташрифнинг иқтисодий кун тартибини тайёрлаш билан боғлиқ масалалар муҳокама қилинди. Шу нуқтаи назардан, томонлар инвестиция битимлари ва савдо шартномаларига эришиш учун тегишли вазирлик ва идораларнинг саноат кооперациясининг янги лойиҳаларини ишлаб чиқиш бўйича ҳамкорликдаги ишларини жадаллаштиришга келишиб олдилар. Шунингдек, томонлар Ўзбекистон Инвестициялар ва ташқи савдо вазирлиги ҳамда Россия Саноат ва савдо вазирлиги ўртасида ташкил этилган Лойиҳа офиси фаолиятига алоҳида эътибор қаратадилар. Офис томонидан ҳозирги кунда фармацевтика, ишлов бериш, машинасозлик, металлургия ва кимё саноатида йирик лойиҳалар устида иш олиб борилмоқда.\nЎзаро савдони ривожлантириш бўйича амалий чора-тадбирлар муҳокама қилинди. Бу борада томонлар Ўзбекистонда техник тартибга солиш ва стандартлаштириш тизимини такомиллаштиришга алоҳида эътибор қаратдилар. Ушбу соҳада ҳамкорлик қилиш учун россиялик экспертларни жалб этиш истиқболлари кўриб чиқилди.


Daily Mail: «Барселона» молиявий муаммолар туфайли Месси ва Неймарни трансферга қўйиши мумкин\n16:15 / 02.12.2015\nКаталониянинг «Барселона» клуби молиявий муаммолар сабаб жамоанинг икки нафар ҳужумчиси Лионель Месси ва Неймарни сотиш вариантини ҳам кўриб чиқиши мумкин. Бу ҳақда Daily Mail нашри хабар тарқатди.\nМанбанинг ёзишича, Месси ва Неймар молиявий жиҳатдан нисбатан барқарор бўлган Манчестер шаҳри жамоаларига («Манчестер Сити» ва «Манчестер Юнайтед») клубларига кўчиб ўтиши мумкин.\n«Барселона»нинг молиявий муаммоларга дуч келишига футболчилар олаётган маош сабаб бўлмоқда. Ҳозирги кўрсаткичларга кўра, жамоа даромадининг 73 фоизи футболчи ва мураббийларнинг иш ҳақини тўлашга сарфланмоқда. Агар етакчи футболчилар жамоани тарк этган тақдирда ойлик тизими ҳам барқарорлашади. Шунингдек, Месси ва Неймарни сотиш орқали улкан даромадга эга бўлиш мумкин бўлади.\nҚолаверса, Европа чемпионлар лигасидаги клубнинг ғалабаси футболчиларга тўланадиган бонус мукофот пулларини ошишига сабаб бўлган. Агар каталонияликлар жорий мавсумда ҳам турнирда ғалаба қозонишса, мукофот пуллари эвазига катта йўқотишларга учраши мумкин.\n«Барселона» президенти Хосеп Мария Бартомеу клубнинг етакчилари сотилмаслиги тўғрисида баёнот берган. Шу билан биргаликда, «Барса» ўзининг уй стадиони «Камп Ноу» номини сотиш бўйича ҳам музокаралар олиб бораётгани ҳақида хабарлар мавжуд. Шунингдек клуб Qatar Airways ва Nike билан шартнома суммаларини ошириш бўйича музокара олиб боришни режалаштирмоқда.


Мукофотлар йўли сабрдир! – КУН УЗ\nГлавная / Маданият / Мукофотлар йўли сабрдир!\nAnvar 16.02.2018\tМаданият Comments Off on Мукофотлар йўли сабрдир! 24 Показы\nعَنْ عَلِيِّ بْنِ أَبِي طَالِبٍ رَضِيَ اللهُ عَنْهُ قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: انْتِظَارُ الْفَرَجِ بِالصَّبْرِ عِبَادَةٌ. رَوَاهُ الْبَيْهَقِيُّ وَالْقُضَاعِيُّ وَسَنَدُهُ ضَعِيفٌ.\nАли ибн Абу Толиб розияллоҳу анҳу Расулуллоҳ соллаллоҳу алайҳи ва салламдан ривоят қилади: “Мушкуллар аришини сабр билан кутиш ибодатдир” (Байҳақий ва Қузоий ривояти. Ҳадис санади заиф). Бошига муаммо тушган банда сабр билан Аллоҳдан енгиллик кутиши, У Зотдан яхши гумонда бўлиши ибодатдир. Зеро, бу билан банда Аллоҳнинг тақдирига рози бўлади. Бу ерда, керакли тадбирларни амалга оширмаслик назарда тутилмаяпти. Балки оғир вазиятда муаммони қинғир йўллар билан бартараф этмасдан, ҳеч бир илож қолмаганда Аллоҳдан нажот кутишга чақирилмоқда. Аслида мусибатга учраган банда тадбир қилиб, ақлини ишлатиб ўша қийинчиликдан чиқиш йўлини ахтаради. Шунда ҳам у ҳожатини Аллоҳдан сўрайди.\nوَعَنْ عَبْدِ اللهِ رَضِيَ اللهُ عَنْهُ قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: سَلُوا اللهَ مِنْ فَضْلِهِ فَإِنَّ اللهَ عَزَّ وَجَلَّ يُحِبُّ أَنْ يُسْأَلَ وَأَفْضَلُ الْعِبَادَةِ انْتِظَارُ الْفَرَجِ. رَوَاهُ التِّرْمِذِيُّ وَالْبَيْهَقِيُّ وَالطَّبَرَانِيُّ وَالْقُضَاعِيُّ وَسَنَدُهُ صَحِيحٌ.\nАбдуллоҳ ибн Масъуд розияллоҳу анҳудан ривоят қилинади: “Расулуллоҳ соллаллоҳу алайҳи ва саллам: “Аллоҳнинг фазлидан сўранглар. Зеро, Аллоҳ азза ва жалла (бандалар Ўзидан) сўрашларини яхши кўради. Энг афзал ибодат (муаммолар) ечимини кутишдир”, деганлар” (Термизий, Байҳақий, Табароний ва Қузоий ривояти. Ривоят санади саҳиҳ).\nМаълумот ўрнида шуни айтиш жоиз, ўз ҳолатидан шикоят қилиш икки хил бўлади:\n1. Аллоҳга шикоят қилиш. Бу сабрга зид эмас. Аллоҳга шикоят қилган банда ҳамма муаммоларини Аллоҳга арз этиб, У Зотдан ёрдам сўрайди. Бу банданинг асл ҳолатига мосдир. Зеро, банда доим Аллоҳнинг марҳаматига муҳтождир.\n2. Банда бошига тушган қийинчиликлардан одамларга шикоят қилиши. Мусулмон банда бу ишдан қайтарилган. Сабаби бунда сабрсизлик, тақдирдан нолиш, Аллоҳ ҳукмига рози бўлмаслик иллати бор.\nوَعَنْ عَلِيِّ بْنِ أَبِي طَالِبٍ رَضِيَ اللهُ عَنْهُ قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: انْتِظَارُ الْفَرَجِ مِنَ اللهِ عِبَادَةٌ وَمَنْ رَضِيَ بِالْقَلِيلِ مِنَ الرِّزْقِ رَضِيَ اللهُ مِنْهُ بِالْقَلِيلِ مِنَ الْعَمَلِ. رَوَاهُ الْبَيْهَقِيُّ فِي شُعَبِ الإِيْمَانِ وَسَنَدُهُ ضَعِيفٌ.\nАли ибн Абу Толиб розияллоҳу анҳу Расулуллоҳ соллаллоҳу алайҳи ва салламдан ривоят қилади: “Ташвишларнинг аришини Аллоҳдан кутиш ибодатдир. Қайси банда кам ризққа рози бўлса, Аллоҳ унинг кам амалига рози бўлади” (Байҳақий “Шуабул имон”да ривоят қилган. Ривоят санади заиф).\nРизқ – Аллоҳдан. Амал қилиш – бандадан. Ризқнинг оз ёки кўп бўлиши Аллоҳнинг иродасига боғлиқ. Қанча амал қилиш эса, банда ихтиёридаги нарса. Қайси банда пешонасига ёзилган ризққа рози бўлса, қаноат билан яшаса, Аллоҳ унинг оз амалларидан ҳам рози бўлади.\nКўриниб турибдики, бошига бирон юмуш тушганда, дод-вой солмасдан сабр қилиш, Аллоҳ ёрдам беришини чиройли тарзда кутиш мўминларга хос сифатдир. Шу билан бирга, керакли чора-тадбирларни ҳам кўриш талаб этилади.\nХалқимиз “сабр таги – сариқ олтин” деб бежиз айтмаган. Зеро, сабр дориси аччиқ, ёқимсиз бўлса ҳам, инсонга шифо бўлади. Сабрни ўзига лозим тутган инсон, бир кун келиб, албатта ютуққа эришади.\nПред. Президент Бухорога ташрифини мақбара зиёратидан бошлади\nСледующая Бани Исроилнинг Мусо алайҳиссаломга одобсизлик қилиши


Worldnews.uz - Диёр Имомхўжаев: Кўрпамизга қараб оёқ узатишимиз керак\nТошкент метросида пранк ўтказган блогерлар қўлга олинди\nРавшан Эрматов ОФК президенти билан теле...\n17 Июн, 2019 33\nДиёр Имомхўжаев: Кўрпамизга қараб оёқ узатишимиз керак\nWorldnewsСпорт24 Май, 2019 21:29\nЎзбекистон Профессионал футбол лигаси бош директори маслаҳатчиси Диёр Имомхўжаев ўзининг телеграмдаги шахсий саҳифасида клубларга бириктирилган ҳомийлар ҳақида фикр билдириб ўтди.\n“Чемпионат савияси тушиб кетиши учун, клубларда молиявий муаммолар бўлиши лозим. Улар ўзи билан ўзи овора бўлиб, сифат ҳақида ўйлай олмайди. Демак, ЎзПФЛ ёки умуман ЎФАга нисбатан ишончсизлик келтириб чиқаришнинг йўли бор — футбол клубларини пулдан сиқиб қўйиш.\nУзоққа бормасдан, таҳминан 3-4 йил аввалги ҳолат билан бугунгисини солиштиришга ҳаракат қиламиз. Шунча йиллар олдин қуйидаги клубларнинг йиллик сметаси таҳминан шундай кўринишда бўлган:\n“Бунёдкор” — 50 млрд сўм\n“Насаф” — 40 млрд сўм\n“Бухоро” — 25 млрд сўм\n“Маъшал” — 20 млрд сўм\n“Шўртан” — 18 млрд сўм\n“Нефтчи” — 18 млрд сўм\nСўнгги икки йилда эса бу рақамлар қуйидагича ўзгарди:\n“Бунёдкор” — 14 млрд сўм\n“Насаф ” — 13 млрд сўм\n“Бухоро ” — 13 млрд сўм\n“Маъшал ” — 8 млрд сўм\n“Нефтчи” — 8 млрд сўм\n“Шўртан” — 6 млрд сўм\nИкки йил аввал айтилган 25 млрд бизнинг шароитда яхши клуб учун етарлича сумма. Бунинг ичида аёллар, футзал, сифатли академияларни шакллантириш мумкин. Бироқ клублар ҳозир мавсумдан мавсумга етиб олса катта гап. Мана шундай аҳволда ҳам юқоридаги клублардан айримлари футболчи ва мураббийлар олдидаги мажбуриятларини бажарди.\nМана энди ўйлаб кўринг, ўша йиллар давомида клублар нима қилди? Уларни ким назорат қилди? Пуллар қандай мақсадларда сарфланди? Ва ҳозир-чи? Биз бор-йўғи 6 клубни мисол тариқасида келтирдик. Шугина смета билан улардан академия талаб қиляпмиз, бечора клублар аёллар ва футзал жамоалари ҳам қилиши керак. Ҳокимиятлар вилоят ФА учун маблағ бериши ўлим билан баробар.\nКлубларни шу қадар сиқиш эвазига ОЧЛда йўлланмаларимиз сони ошиши керакмиди? Чемпионлар лигасида тўп сураётган араб ва Шарқий Осиё жамоаларининг сметалари ҳақида эшитганмисиз? Улардаги 1 та кўрсаткич билан Суперлиганинг ярим клубини 1 йил боқиш мумкин. Кўрпамизга қараб оёқ узатишимиз мантиқлироқ. Аввал клублар 100 километрга 20 литр ёқилғи ишлатган бўлса, ҳозир 7-8 литр бериб, ОФК талабларидан ортда қолмаслик учун шу ёқилғи билан 130-140 км йўл босишни сўраяпмиз. Савол: балиқ қаеридан бошлаб оқсаяпти?\nБиз клублар хусусий бўлиши, давлат корхоналари уларни молиялаштирмаслиги керак”, -деб ёзади Имомхўжаев.\nЎзбекистонда футболни тотализаторга айлантирган иккинчи шахс аниқланди\nЎзбекистонлик футболчилар тотализаторда иштирок этгани маълум қилинди\nЎзбекистондаги мактабларда Kundalik элек...\n30 Май, 2019 57 0\nСенат раиси: “Президентнинг коррупцияга ...\n16 Июн, 2019 20 0\nҚўшилган қиймат солиғидан озод этилган м...\n12 Июн, 2019 58 0\nКим Чен ИнСаммитДональд ТрампШавкат МирзиёевОҳангаронТуркия


Коронавирус туфайли Ўзбекистонда Наврўз байрами тадбирлари бекор қилинадими? » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Коронавирус туфайли Ўзбекистонда Наврўз байрами тадбирлари бекор қилинадими?\n11 март, 2020 0 187\nЎзбекистонда коронавирус инфекцияси (COVID-19)нинг профилактикаси ва унинг кириб келишининг олдини олиш масалаларига бағишлаб ўтказилган матбуот анжуманида Соғлиқни сақлаш вазири Алишер Шодмонов долзарб масалалар бўйича фикрлар билдирди журналистларнинг саволларига ҳам атрофлича жавоб берди.\nХусусан, у АҚШ Давлат котиби Майк Помпеонинг Ўзбекистон соғлиқни сақлаш тизими коронавирус кенг тарқалишига қарши тура олишга тайёр эмаслиги ҳақидаги сўзларини тўғри деб тан олди.\nХабарингиз бор, Помпео журналистларга берган интервьюсида АҚШ томони бир қатор давлатларда вирусдан ҳимояланиш учун зарур инфратузилма йўқлигидан хавотирда эканлигини билдирганди.\nУ, жумладан, Хитой чегарасига яқин Ўзбекистон ва унга бевосита чегарадош бўлган Қозоғистонга ташрифи чоғида ушбу давлатлар коронавирус каби йирик миқёсли хатарга қарши курашиш имкониятига эга эмаслигини қайд этганди.\nАлишер Шодмонов ҳам маҳаллий соғлиқни сақлаш илғор мамлакатлар кўрсаткичларидан анча ортда эканлигини тасдиқлади.\nУ Помпеонинг Ўзбекистон ва Қозоғистонга нисбатан айтган сўзлари тўғри эканлигини айтди.\n“Ўзбекистон Президенти томонидан яқинда парламентга йўлланган мурожаатномада иқтисодиётимиз ҳолати тўғри баҳоланди, — деди у. — Бинобарин, Президент томонидан биринчи марта камбағаллик борлиги кўрсатиб ўтилди. Албатта, ижтимоий муаммолар бор ва иқтисодиёт билан боғлиқ масалалар ҳам бор. Иқтисодиётимиз ҳали илғор эмас. Иқтисодиётимиз ижтимоий, жумладан, соғлиқни сақлаш соҳасига ҳам етарли эътибор қарата оладиган барқарор ва ўз-ўзини таъминлашга қодир бўлиши учун барча чора-тадбирларни ишга соляпмиз“ .\nУ шифохоналарнинг ҳозирги ҳолати, уларнинг таъминоти илғор давлатларга нисбатан қолоқ эканлигини ҳам тан олган.\n“Биз бу ерга мустақиллигимизнинг 30 йиллигида қилган ишларимиз билан мақтаниш учун йиғилмадик. Биз ўзимизни алдадик ва ҳатто бунга ишониб қолдик. Биз уч йил ичида очиқ, шаффоф ва ошкора мамлакатга айландик. Биз ўз хатоларимиз ва камчиликларимизни тан ола бошладик ҳамда мазкур реалликлардан келиб чиққан ҳолда ўз олдимизга аниқ ҳаётий мақсадларни қўямиз ва шу бўйича иш олиб боряпмиз”, — деди вазир.\nССВ раҳбари Ўзбекистон тиббиёт ниқоблари давлат захираси яратилаётгани ва ниқоблар ҳамда индивидуал ҳимоя воситалари нархларини тартибга солиш бўйича чора-тадбирлар ишлаб чиқилаётганини маълум қилди.\nА.Шодмонов, ўз навбатида, ҳукумат коронавирус сабабли Наврўз байрам тадбирларини бекор қилиш бўйича ҳозирча бир тўхтамга келмаганини айтиб ўтди.\nМаълумот учун, Тожикистон ва Қозоғистонда Наврўз байрами тадбирлари бекор қилинган.\n27 май, 2020 0 90\n06 июнь, 2020 0 2


Kutubxona - Shukur Xolmirzayev. Qish hangomasi (hikoya) / Kiril\nSiz shu sahifadasiz: Shukur Xolmirzayev. Qish hangomasi (hikoya) / Kiril\nАсар номи Қиш ҳангомаси (ҳикоя)\nҚиш ҳангомаси (ҳикоя)\nКозим Пухтаев дам олиш уйининг зинасида бўйнини қисиб, қўлларини палтоси чўнтагига тиқиб турар, қаршисида — кумуш ранг «хода»га қалпоқ қилиб кийгизилган неон чироқ ёғдусида пилдираб-ўйнаб ёғаетган қор зарраларини илжайиб томоша қилар эди.\nУ пастга тушиши керак. Лекин тушса, туфлиси қорга ботади. Шунинг учун кимдир чиқса, унинг изини босиб юриб, боғни айланиш, тоза ҳаводан истаганча симиришни мўлжаллар эди.\nЭшик сассиз очилиб, бўйи Козим Пухтаевнинг бўйидан ҳам паст ва уникидан ҳам қалин палто кийиб, қулоқчинни бостирган Қўлдош Ботир чиқди.\n— Э, Козимжон...\n— Қорни қаранг, — деди Козим Пухтаев. — Болаликда сандалда ётиб қор ёғишини кузатганим ёдимга тушди. Осмонда каттакон қор тоғи бор-у, ундан ушалиб тўкилаётганга ўхшарди.\n— Болаликда бизам кўп қор кечганмиз, — деди Қўлдош Ботир. — Ялангоёқ юрсак ҳам ҳеч бало бўлмасди. Ҳозир туфлини ечиб, каравотга ўтгунча шамоллаб қоласан.\n— Қани, бир айланиб келамизми?\nКозим Пухтаев элликдан ошган, майин-ипакдек киши. У — ёзувчи. Асосан, тарихий мавзуда қиссалар ёзар, Қўлдош Ботир эса журналист, битта машҳур пахтакор совхози директорини баайни «монополия» қилиб олган, ўзи олтмишдан ошган қария эса-да, ҳамон дадил эди.\nУлар зина пастига қарашди. Қор кўпчиб турар, битта ҳам пиллапоя кўринмас эди.\n— Қани, Қўлдош ака, тортинг, — деди Козим Пухтаев.\n— Э, ўзингиздан...\nШунда эпшк шаракдаб очилди. Яланг бошида сочлари ҳурпайиб кетган, бўйнига оққина шарфни ўраб олган Усар Усмон чиқди. У ёш шоир, энди йигирма олтига кирган, дангал ва бетгачопар йигит эди.\n— Ў-ў! Қор зўр-ку!\n— Зўр-зўр, — деди Козим Пухтаев. — Лекин, Қўлдош ака дейман, ҳозирги ёшларимиз қизиқ-а, сўзни истаган маънода ишлатаверади.\n— Ўзбек тили бузилиб кетди, мен сизга айтсам, — деди Қўлдош Ботир. — Тилшунослар нимага қарайди, ҳайронман!.. Қани, Козимжон, жилдик.\n— Марҳамат, ака.\n— Ҳм, хўп. — Қўлдош Ботир бир оз иккиланди-да, бирдан оёғини кўтариб, пастга босди. Тойиб кетиб, йиқилишига сал қолди. Кулиб, нарироққа борди. — Қорни таги музлапти.\nКозим Пухтаев эҳтиёткорлик билан пастга оёқ узатди, қўйди. Кейин Қўлдош Ботирнинг олдига борди.\n— Қани, шоир, келинг сиз ҳам. Айланамиз, — деди Қўлдош Ботир.\n— Йўқ, мен сигарет чекишга чиқдим... — деди Ўсар Усмон неон чироғига қараб.\n— Чекинг, фойдаси бор.\nБулар учовлон фавқулодда ушбу дам олиш уйига тушиб қолган, ёзувчи Козим Пухтаев билан журналист Қўлдош Ботир ўқтин-ўқтин тунлари сайрга чиқишар, шоир Ўсар Усмон ёлғиз юришни яхши кўрарди. Табиий, улар йўлакларда учрашиб қолишар, шунда бир оғиз-икки оғиз гап қотиб ўтиб кетишар, гаплари тўмтоқ, ҳар қайсисининг гапида ўзи истаган маъно бўларди.\nЎсар Усмон гурс этиб пастга тушиб, сигарета тутатди. Улар икковлон — олдинма-кетин қорда из қолдириб, энг узун хиёбон томон кетишар эди. Ўсар бирпас тутун буриқситди-да, тўғрига қараб йўналганди, қор остида кўлмак бор экан — туфлиси тушиб кетди. Қор бетига сув сачради. Ўсар сўкиниб тисланди ва анавиларнинг кетидан қараб хаёлчан кулимсиради-да, аста-секин улар изини босиб кета бошлади.\nҚор ёғар, атроф тинч, ғирч-ғирч овозлар ҳам ёқимли ва бу тинчликни таъкидлар эди.\n— Да-а, — деди Қўлдрш Ботир ялангликка чиқ-қанлари сари туфлиси қорга тобора чуқурроқ ботиб бораркан. — Шу пайт бизнинг қаҳрамон ҳам қор кечиб юрипти! Шубҳам йўқ.\n— Йўғ-э, — деб кулди Козим Пухтаев. — Хотинининг қўйнида ётган бўлишиям мумкин.\n— Сиз ишонмайсиз-да! — Қўлдош Ботир тўхтаб унга қаради. — Хотинини бир ойлаб кўрмаган пайтларини биламан. У меҳнат учун туғилган, Козимжон. Меҳнат учун!\n— Қийин экан.\n— Сиз куласиз-да.\n— Нега... Бўлиши мумкин, Қўлдош ака. Мен у одамни яхши билмайман. У киши ҳақидаги бор тасаввурим — сизнинг очеркларингиз билан чекланган.\n— Мен у ҳакда яна бир китоб ёзаман!\n— Ёзинг, ака.\nШунда Қўлдош Ботир орқаларидан келаётган кишини кўрди.\n— Ўсарми? — деди.\nКозим Пухтаев ҳам елкаси оша қараб олди.\n— Шу... Шуни кўрсам, асабим бузилади, ака.\n— Мени айтмайсизми! — Қўлдош Ботир кескин бурилди. Икки қадам босганди, туфлиси ичига кирган қор баданига ўтди. Ғиншиниб тўхтади. — Ҳе, бундайлар катталарга ҳурматни йўқотиб қўйишган... Ука, буларнинг жилови жуда-а бўш қўйилди-да!\n— Лекин ҳадеб рамкага солишам тўғримас... шу, ўзлариям ўйлаши керак-да.\n— А, балли! — Қўлдош Ботир Ўсарнинг яқинлашиб қолганини кўриб, тағин шошиб жилганди, шимининг почаси кўтарилиб қолдими — болдирлари музлаб кетди. — Козимжон, ёнма-ён юринг.\n— Гапираверинг, эшитяпман.\n— Қайси куни лифтни босиб, кутиб турган эдим. Тушиб келди. Шу пайт анави найнов пайдо бўлди. Ёнимда тугун бор эди, кўтаргунимча, у лифтга кириб олса бўладими!\n— Ана, одоб!\n— Тағин ўзини окдайди. «Нимага олдин кириб олдингиз? Отангиз тенгли одамман-а!» десам, «Ана шунинг учун кириб олдим-да!» дейди. Кириб олмаса, лифт кетиб қолар экан!\n— Ҳе-ҳе-ҳе. Аммо бу гапида жон бор.\n— Бе, шундай деманг-да, Козимжон! Менга деса, лифт бир умр кетиб қолмайдими! Ҳурмат керак.\n— Лекин сизнинг гапингиздаям жон бор.\n— Гап шунда-да! — Қўлдош Ботир хўрсиниб юборди ва беихтиёр оёғига қаради. Қор... ҳадемаса, тиззасига чиқадиган. — Вей, шунинг шеърлари ҳақида қандай фикрдасиз?\n— Жуда қалтис!\n— А-а... Тағин босишяпти!\n— Босмаганигаям қўймайди-да.\n— Сиз олдинга ўтинг, ука! Ёмон эшитяпман. Қулоқчин ўлгур ҳам...\nҚўлдош Ботир бирдан четланиб, қорга баттар ботди. Козим Пухтаев томоқ қирганча унинг изларини босиб ўтди-да, кўпчиб-кўпириб ётган оппоқ сўқмоққа қаради.\n— Қўлдош ака, балки орқага қайтармиз?\n— Йў-ўқ, йўқ! Охиригача борамиз! Кунлик нормамиз шу-ку! Қор ёғди деб...\n— Қалин тушди-да.\n— Қалин-қалин. Аммо-лекин, даланинг жони... Бизнинг қаҳрамон худога шукур деётган бўлса керак ҳозир!\n— У киши художўйми?\n— Ғирт атеист! Гап-да бу...\nЎсар Усмон яқинлашиб қолди.\n— Э, Ўсар? Сизам келяпсизми? — деди Козим Пухтаев.\nЎсар икки туфли босилгани учун кенгайиб қолган излардан бемалол юриб келаркан:\n— Зўр қор бўлди-я!\n— Қани, шошилаётган кўринасиз, олдинга ўтинг. Ўсар унга, кейин Қўлдош Ботирга қаради. Сўнг олдинга — асфалтга ёйилган пахтадек бўлиб ётган қорга кўз ташлади-да:\n— Шошиб қаёққа борардим, — деди. — Ўзларингдан... Сизлар катта. Бизлар орқаларингдан юришимиз керак.\nҚўлдош Ботирники тутиб кетди:\n— Э, қачондан буён орқамиздан юрадиган бўлиб қолдингиз? — деди. — Ўтинг.\n— Барибир... Айб бўлар-ов.\n— Ҳе-ҳе-ҳе. — Козим Пухтаев энгашиб кулди.\nҚўлдош Ботир бирдан олдинга ўтиб, қор кечиб кетди. Козим Пухтаев Ўсарга «марҳамат» деган бўлиб, Ботирга эргашди. Лекин энди унинг изига қадам босганда ҳам туфлиси ичига қор кира бошлади.\n— Қўлдош ака, тулки қорда юрганда думи билан изини сийпаб йўқотиб кетаверар экан-а?\n— Ҳа! — деди Қўлдош Ботир. — Лекин ҳозир бўри юрадиган пайт!\n— Мен бўрини бир марта кўрганман.\n— Мен — минг марта.\n— Сиз аломат!.. Тавба, қачон шунча қор тушди-я? Ҳайронман!\n— Оқшом бошлаган эди, кўрмаган экансиз-да.\n— Э, менинг хаёлим ўн саккизинчи асрда эди!.. Ўсар! — Пухтаев бирдан бурилиб сўради: — Нималар ёзаяпсиз?\n— Менми? — деди энди росмона издан юриб келаётган Ўсар Усмон. — Сизлар ёзмаган нарсани ёзяпман.\n— О! Нима экан у?\nҚўлдош Ботир ҳам тўхтаб қаради.\n— Ҳаёт, — деди Ўсар. — Бугунги кунни ёзяпман. Ниҳояти шу.\n— Ниҳояти шу... — Ишшайди Қўлдош Ботир. — Бизлар нимани ёзиб юрган эканмиз?\n— Сиз анави... порахўр, кўзбўямачи бор-у, оти нима эди? Шуни ёзяпсиз-да.\nБотирнинг жиғи-бийрони чиқиб кетди.\n— Бу... Козимжон, бунинг гапини эшитяпсизми?\n— Эшитолмадим... Ўсарбой, биз-чи, нимани ёзаётган эканмиз?\n— Сиз ўн саккизинчи асрни. Хонларнинг бузуқ-лиги, бекларнинг порахўрлиги, халқнинг қийналгани...\n— Шошма, ҳей бола! — деди Қўлдрш Ботир. — Мен ҳақимда нималар дединг?\n— Эшитдингиз-ку? — деди Ўсар. — Нима, унинг порахўрлиги, амалпарастлиги ёлғонми? Ҳамма билади. Ўзингизам... Фақат кўриб кўрмасликка оласиз.\n— Бу қанақа гап, а, Козимжон?\n— Орқага қайтсакми дейман? Сиз ҳам қор кечиб...\n— Мени қўйинг...\n— Бўлмаса, жилдик.\n— Ҳа!.. — Қўлдош Ботир тағин икки одим отди-ю, нима учун одим отганини унутиб, тағин бурилди. — Сен Ўсар, гапингни қайтиб ол! У одам... герой-а! Депутат! Шу гапинг қулоғига етса...\n— Ана шу-да...\n— Уни казо-казолар қўллаб турганда... Э, уятсиз! Адабсиз! Козим, тўхтанг! Бу бола билан юрмаймиз!\n— Менам юрмас эдим-у, йўл битта-да, — деди Ўсар.\n— Йўл битта... Бўлмаса, олдинга ўт!\n— Йўқ. Биз катталарни ҳурмат қиламиз.\n— Э, ҳурматингни...\n— Ахир, ўзингиз ҳурмат қилиш керак дейсиз. Лифтга ҳам улардан олдин кирма дейсиз... Бир гапда туриш керак-да!\n— Ҳай, ўртоқлар, арзимаган гап учун... — Козим Пухтаев тарафларни муросага келтирмоқчи бўлди. — Қўйинглар. Қўлдош ака, сиз каттасиз...\n— Ҳе, катта бўлмай кетай! Бу менинг бутун ижодимни бир пулга чиқарди-ку!\nЎсар унга тикилди.\n— Хафа бўлманг. Шунга арзиса керак-да.\n— Мен арз қиламан!\n— Қўрқмайсан, а?\n— Ҳақ гапни айтишгами?\n— Бунинг маккорлигини кўринг, Козим!\n— Қўлдош ака, Усаржон ёш... Ёшлик қиляпти энди. Ўсар, сиз ҳам бир гапдан қолинг, ука... Нима фойдаси бор. Қаранглар, ҳаво қандай яхши!\n— Анави қарасин! — деди Қўлдош Ботир. — Буларни биламан... Мана шу ҳаводанам айб топишади. Сенларними...\n— Қўлдош ака, етар, — деди Ўсар. — У даврлар ўтиб кетди. Мен ишонаман, ҳозирги даврлар ҳам ўтади.\n— Сиз мақтаб юрган қаҳрамонларнинг давриям ўтади, деяпман.\n— Вой-вой. Козимжон?\nКозим Пухтаев хўрсинди.\n— Энди ҳаётда ҳар нарса бўлиши мумкин, Ўсарнинг гапидаям жон бўлиши мумкин.\n— Нега мумкин дейсиз? — Ўсар Пухтаевга тик қаради.\n— Э, энди менга ёпишасизми? — деди Козим Пухтаев. — Ғалати экансиз. Сизларни муросага чақирмоқчи бўлсам...\n— Керак эмас.\n— Керак бўлмаса... ана, катта йўл!\n— Эсиз, Козим ака. Яхши талантингиз бор. Лекин қўрқоқсиз. Бугунги кун ҳақида ёзишдан қўрқасиз, кейин бир гап бўлиб қолмасмикан деб...\n— Э! — Козим Пухтаев турган ерида гир айланиб кетди. — Қўлдош ака, бу йигит бўлганича бўлган экан-ку!\n— Мен нима деяпман, ука!\n— Сиз ўзи адабиёт нималигини биласизми? Билмас экансиз. Биров тарихий мавзуда ёзади...\n— Сизам илгари замонавий мавзуда машқ қилгансиз.\n— Сиз ўзи нимани қотириб қўйдингиз-а? Нимага мунча кариллайсиз? Сизга ким ҳуқуқ берди?\n— Ҳуқуқни... касбим берди. Бир нарсани қотириб қўйган бўлмасам, бунга биринчидан сизлар айбдор... Сизларнинг изингиздан юриб ёзолмаганмиз.\n— Ана холос!\n— Лекин келажакда ёзаман.\n— Олдин ёзиб кўрсатинг. Кейин гапирасиз.\n— Ничево... Энди ёзаман.\n— Ёзиб бў-ўпти! — деди Қўлдош Ботир. — Ҳозирги ёшларнинг ҳаммаси шундай.\n— Бўлмасам... бизгаям кўрсат! Йўл кўрсат!\nУлар иттифоқо сергак тортишди. Совуқ Козим Пух-таевнинг ҳам жонидан ўтди. Қўлдош Ботир эса, тизза бўйи қор ичида турарди.\n— Нега тўхтаб қолдик? — деди Ўсар Усмон.\n— Сени ўтишингни кутиб!\n— Йўқ. Юролмай қолдингиз.\n— Бўлмаса, сен юр!\n— Дарвоқе, сиз ёшсиз-ку? Бир йўл очиб беринг-чи. Қор қалин экан, — деди Козим Пухтаев. — Шу ергача бизнинг изимиздан келдингиз. Сира қийналмай...\nЎсар Усмон бир сония сукут қилди-да, шахд билан қайтиб кетди. Иморат ертўласидан куракни олиб келиб, булардан олдинга ўтди ва йўлканинг қорини курай бошлади.\nҚор қалин. Куралган қор олдинда куртук бўлиб қолар, Ўсар уни гоҳ ўнгга, гоҳ сўлга отар ва тағин олдинга сурар эди. Ниҳоят, сўқмоқ охирига етди. У терга ботган, бўйин-бошидан буғ кўтарилар эди.\nКуракни елкага қўйиб қайтди.\nКозим Пухтаев билан Қўлдош Ботир қори илк бор сурилган ерда депсиниб туришарди.\n— Марҳамат! — деди Усар. — Йўл очиқ! — Икки қадам ўтгач, бурилди. — Йўл очиш мана бундай бўлади... Нима деманглар, бари-бир, катта йўлни ёшлар очар экан.\n— Да, — деди Козим Пухтаев. — Қўлдош ака, нима қилдик, ёшлик очган йўлдан юриб кўрамизми?\n— Юрмайман! — деди Қўлдрш Ботир. — Керак эмас... Қор кечсам кечаманки, бундан... йўқ!\n— Қўлдош ака, қайсарсиз.\n— Ҳе, энди... бошқача бўлиб нима топардик!.. Тавба! Мен порахўр, амалпарастни ёзиб...\nКозим Пухтаев майингина кулди.\n— Энди, ака, унинг гапидаям жон бор... Лекин сизнинг фикрингизгаям тўла қўшиламан!\n— Сизниям тушуниш қийин-да, Козимжон... Жуда-а баъзан оғиб кетасиз...\n— Ҳм... Ўтмишга-да, масалан... Сиз ҳам бир вақтлар замонавий мавзуда ёзардингиз. Кейин бирдан...\n— Буёғини бизга қўйинг, ака.\n— Эса бизнинг ёзиш билан ҳам...\nУлар беихтиёр адоққа қараб кетишаркан, тўхтаб қолишди. Бир-бирига қараб жилмайишди ва орқага қайтишди.\nУлар барибир ёшлик... очган йўлдан келишарди.\n"http://www.kutubxona.com/wiki/index.php?title=Shukur_Xolmirzayev._Qish_hangomasi_(hikoya)_/_Kiril&oldid=13236" dan olindi


Олманинг тагига олма тушади – Kar24.uz\nОлманинг тагига олма тушади\n07.10.2019 30 views0\nОлма пишса тагига тушишини эшитгансиз, эҳтимол, кўргансиз. Нима учун? Ер ўзига тортгани учунми, банди қуригани, офтобда сўлигани, оғирлашгани, билъакс шамол силкитгани учунми? Аслида ҳеч бири сабаб эмас. Бу – ҳар қандай ҳаётий, табиий, узвий воқеаларнинг уйғунлиги, холос.\nТабиатда бўлгани каби жамиятда, айниқса, таълим тизимида «уқувсизнинг ўрнига уқувсиз» келмоқда.\nЎргатилди. Ўргандик. Ўргатамиз! Принцип шунақа…\nБугун ёшлар китоб ўқимай қўйди, кутубхоналар бўм-бўш, уларни фақат интернет аталмиш «буюк қўрғон»дан топиш мумкин каби гап-сўзлар сизнинг ҳам қулоқ-миянгизни ейиши, табиий. Дарвоқе, кутубхоначиларнинг ўзини ҳам иш ўрнидан топиш мушкул. Улар ҳам интернетда.\nГап нимада ўзи?\nКирдим мен ҳам интернетга. Биродарлар, савдо-содиқ авжида-ку! Қизиғи, ўқитувчилар ҳам шу ерда. Гул савдоси. Байрамда кўп гул тушганмиш. Қуриб қолгунча, сотиб қол иборасини қилишяпти, чамамда. Навбат тайёр “конспект”лар олди-бердисига…Буку иқтисод учун яхши гап, таълим-тарбиядачи?\nБир қўшиқ эшитгандим. Сен нени изласанг, топгайсан бегумон.Топдим мен ҳам.Ўқитувчи дарсга йигирма етти минут кеч қолиб келяпти (Соатга қарагандим ўшанда). Кирди. Узр сўради. Кечирдик. Дарс жараёни. Ҳаммаси жойида. Беш минут кеч қолиб келган талабанинг дардини тинглашмайди ҳам. Бу – баҳона, давлатга хиёнат дейишди. Тўғрида, узундан-узоқ лекциялар ким учун?! 5 минут!\nУзоқ Шарқ ва ғарб мамлакатларида миллион йиллар кечиккан бу ўқиш учун шукр дейман яна.\nХабарингиз бор, интернетга киргандим, чиқолмай қолиб кетдим. Яхшигина маълумотларни олдим текинга. Бу эса “конспект” айирбошлаш, ёхуд гул сотишдан афзалроқ.\nМаълумки, Финландия Европа шимолида жойлашган, кичик мамлакат. Катта табиий бойликлар, савдо имтиёзлари, бошқа сезиларли даромад манбаларига эга эмас. Хўш, дунёда энг яхши ҳисобланадиган Фин таълим тизими бошқа мамлакатлардан, хусусан, Ўзбекистондан нимаси билан ажралиб туради?\nФинландияда нуфузли ёки оддий мактаб тушунчаси йўқ. Барча таълим муассаса давлатга тегишли бўлиб, улар бир хил молиялаштирилади, бир хил асбоб-ускуна ва имкониятларга эга.(Афсуски, биз «Темурийлар», Президент мактабларига ўқиёлмадик,болаларимиз ўқисин.Бизнинг гап шунақа). Кичик синфларда болаларга уй вазифалари берилмайди, имтиҳон топширилмайди, уларга баҳо қўйилмайди.(Қачонлардир битта тўрт олганимга бир кеча йиғлаганман)\nБир ўқувчи билан бошқасини қиёслаш таъқиқланган. Имконияти чекланган ва қобилиятга эгалар бир синфда ўқишади.\nФин таълим тизими шиори: «Биз болани ё ҳаётга тайёрлаймиз, ё имтиҳонга.Биз биринчисини танладик». Шу боис Фин таълим тизимида бир марта ўқувчи 16 ёшга тўлганда имтиҳон топширади. Бизда эса фақат имтиҳонга тайёрлаб қўйилмаяптими? Бир вақтлар жадид бобомиз Авлоний “Тарбия биз учун ё ҳаёт, ё мамот…“деган эди.\nОлма дарахтини дунёнинг қай бурчагида ўстирманг, олманинг тагига олма тушаверади. Бироқ, Финландия мисолида харобадан ҳам машҳурлар чиқишига инондик. Хулоса ўзимиз билан.\nKar24uz учун махсус\nАндижондан Мўйноққа пиёда чиққан ички сайёҳ Хоразмга борди\nМўйноқда қамишдан ДСП ишлаб чиқариш учун 45 млн. долларлик инвестиция Хитойнинг компанияси билан имзоланди\nЖазаны өтеў тәртип-қағыйдаларына әмел еткен ҳәм мийнетке ҳадал мүнәсибетте болған шахс суд ҳүкими менен тайынланған жазасынан мүддетинен алдын азат етилди\nПуқараға 6 ай мүддетке ҳәкимшилик бақлаў орнатылды\nСудлар фаолиятини рақамлаштириш билан боғлиқ вазифалар\nХалық қабыллауханасының тийкарғы жумысы не? Елдиң кемшилигин таўып масқара етиўме?!\nДекан Маман Сарыбаев ҳаққындағы видео бойынша: “Желөкпелик емеспе бул ямаса апаңның май дегени торақ шықпасын!”\nҲар бир сатрида меҳр ва эътибор мужассам\nСуд-ҳуқық реформалары жаңа басқышта\nМева ташиш учун деб олиб кирилган автомашиналарда ғишт ташилаётгани фош бўлди\nНукус ва Урганчдан 93 нафар ҳарбий хизматчилар Президент номидан кўкрак нишони билан тақдирланди\nНөкис қалалық ҳәкимлиги бос жумыс орынларына таңлаў жәриялайды\nПарламент ва жамоат ташкилотлари вакиллари Амударё туманида пахта теримчилари билан учрашди\nҚорақалпоқ давлат университети ўқитувчилари мажбурий меҳнатга жалб қилиняптими? Университет расмий изоҳ берди\nБурунни тузли эритма билан мунтазам ювиш коронавирусдан ҳимоя қиладими?


Дарҳақиқат, оиладаги нотинчлик, ажримлар сабаб фақат эр-хотин азият чекмайди. Бундай ҳолатларда ўша оила фарзандлари - эртамиз эгалари бўлган ёшлар камолоти ҳам сўроқ остида қолади. Айнан шу жиҳат ҳар бир оиланинг равнақи мамлакат тараққиётига дахлдор эканини англатади.\nШунинг учун ҳам мамлакатимизда оилавий ажримларнинг олдини олиш бўйича мунтазам чора-тадбирлар амалга оширилиб, ажримлар камайиши учун барча имкониятлар ишга солинмоқда.\nВилоят яраштириш комиссияси томонидан олиб борилган тарғибот-ташвиқот ишлари натижасида эса жорий йилнинг ўтган даврида ажрим ёқасига келиб қолган 2111 оиланинг 1578 таси яраштирилди. 533 таси доимий назоратга олиниб, уларни муросага келтириш чоралари кўрилмоқда.\nОила нотинчлигига сабаб бўлаётган омиллардан бири ноқонуний никоҳ бўлиб, бундай ҳолат бўйича аниқланган 1152 жуфтликнинг никоҳи расмийлаштирилди. Бундан ташқари, комиссия томонидан 26 нафар коллеж, ҳатто мактаб ўқувчи қизларининг эрта турмушга чиқиши олди олинди. "Қайноналар кенгаши", "Бувижонлар мактаби" ва жамоатчилик назорати гуруҳлари билан ҳамкорликда қўни-қўшни жанжаллари, иш жойларидаги келишмовчиликлар жойида ҳал қилиб борилмоқда. Кўрилаётган чоралар натижасида 2019 йилнинг 1 июлига қадар 57 та ҳолатда жиноят ёки ҳуқуқбузарлик содир этилишининг олди олинди.\n- Ушбу оилаларни тиклаш учун ўша ҳудудлардаги намунали оилаларни ибрат сифатида кўрсатдик, узоқ йиллар чиройли ҳаёт кечириб келаётган оила соҳиблари ташрифини уюштирдик, - дейди вилоят яраштириш комиссияси раиси Абдусалим Шовриқов. - Тан олиш керак, ўрганишлар оилаларда маънавий-ахлоқий муҳитни мустаҳкамлаш ва соғломлаштиришнинг самарали механизмларини яратишга тўсқинлик қилаётган қатор омиллар ҳам мавжудлигини кўрсатмоқда. Хусусан, бугун ёшларимизнинг оила қуришида зарур ҳуқуқий, иқтисодий, тиббий, маънавий-маърифий, психологик, жинсий, ахлоқий билим ва кўникмалари пастлиги, мустақил ҳаётга тайёр эмаслиги, рўзғор юритишга уқувсизлиги сезилиб қолмоқда.\nЎрганишларга кўра, эр ёки хотиннинг ишсизлиги, айрим оилаларнинг уй-жойга эга эмаслиги, фарзандлар тарбиясидаги ноқисликлар, эркак ёки аёлнинг жиноятга қўл ургани, яқин қариндошлар ўртасидаги келишмовчиликлар - булар оилавий муносабатларга таъсир кўрсатмай қолмайди. Шундан келиб чиқиб, комиссия ва ишчи гуруҳлари уйма-уй юриш орқали оғир турмуш шароитида яшаётган ва бу ўз навбатида оилада нотинчлик келиб чиқишига асосий сабаб бўлаётган ҳолатларни аниқлаб, уларни бартараф этиш чораларини кўрмоқда. Хусусан, 431 оилага комиссия тавсиясига асосан уй-жой берилган ва нотинчлиги бартараф этилган. Нотинч оилаларда истиқомат қилаётган 1576 нафар касалманд хотин-қизларга тиббий ёрдам кўрсатилиб, 2062 нафари иш билан таъминланган ва уларга 1 миллиард 964,4 миллион сўмдан ортиқ кредит маблағлари ажратилди.\nАлбатта, ҳар оилада турфа келишмовчиликлар учраб туради. Гап - ўша низонинг жиддий тус олишига йўл қўймасликда.\n- Бугун айрим қайноналаримиз назарида ҳамманинг келини хизматни, ҳурматни дўндириб қўяяптию, уники эса ҳеч нарсага улгуролмаяпти, деган фикр юради. Бунинг устига келиннинг қилган ишидан кир ахтариб, унга дашном беради, - дейди Қарши туманидаги Ертепа маҳалла фуқаролар йиғини Қайноналар кенгаши раиси Бўстон Раҳмонова. - Аввало, мана шундай қайноналар ўйлаши керак: "Шу келин бечоранинг биттагина жони бор, оилада кўпчилик бўлсак, эҳтимол шунча одамнинг хизматига улгурмаётгандир, бунинг устига хонадонимизга янги меҳмон, биздаги одатларни, оила аъзоларининг феъл-атворини ҳали тушуниб ололмагандир" демайди. Оқибат эса бир куни келиннинг бардоши тугаб, иш катта можарога айланади. Ҳатто айрим ҳудудларда комиссия томонидан яраштирилган оилаларни қайноналар қайта ажратиб юбориши кузатилаётир. Шу боис оилада аёллар учун ўқувлар ташкил этилса, телевидение орқали сериаллар ўрнига қайнона-келин муносабатлари тўғрисида видеоролик ва фильмлар намойиш этилса, мақсадга мувофиқ бўлар эди.\nДарҳақиқат, оилани мустаҳкамлашга хонадоннинг ҳар бир аъзоси жавобгар. Қайноналар ҳам, келинлар ҳам, ота-ўғиллар, қудалар ҳам бир-бирларининг хатоларидан фожиа ясамай, оилани асраб қолиш учун астойдил ҳаракат қилсалар, бундай хонадон чинакам меҳр-муҳаббат масканига айланади.


08:45 26 Октябр 2020\n© AFP 2018 / PROGRAMA ARQUEOLOGICO HUANCHACO\n18:32 29.08.2019 (Янгиланган 18:41 29.08.2019) Ҳавола олиш\nҚурбонлик қилинган болалар 4 ёшдан 14 ёшгача бўлган. Уларни Эл-Нино номи билан машҳур ҳодисани олдини олиш мақсадида тангриларга қурбонлик келтиришган.\nТОШКЕНТ, 29 авг - Sputnik. Перуда археологлар 500 йил илгари қурбонлик қилинган 227 нафар боланинг қолдиқларини топишди.\nAFP хабарига кўра, қолдиқлар Перу пойтахти Лимадан узоқ бўлмаган Уанчако ҳудудида топилган. Қолдиқлар чиму маданияти вакилларига тегишли экани айтилмоқда.\nМаълум бўлишича, қурбонлик қилинган болалар 4 ёшдан 14 ёшгача бўлган. Уларни Эл-Нино номи билан машҳур ҳодисани олдини олиш мақсадида тангриларга қурбонлик қилишган. Эл-Нино балиқларнинг нобуд бўлишига олиб келувчи иқлимнинг тўсатдан ўзгариши. Сув ҳарорати 29-30 даражагача кўтарилади ва тошқинлар юзага келади. Ана шундай вақтларда яхши об-ҳаво сўраш мақсадида қурбонлик келтирилади.\nБолалар тангриларни тинчлаштириш учун қурбонлик қилингани уларнинг юзлари денгизга қаратилгани далолат беради. Тадқиқотчилар маросимни ўтказиш вақтида ёмғир ёққанини аниқлашган. Шу билан бирга, айнан қайси йили болалар қурбонлик қилингани номаълум. Чиму вакиллари инклар босқини оқибатида 1475 йилда қирилиб кетган.


Тежамкор лампаларнинг зарарли жиҳатлари айтилди\n21:11 / 12.10.2015\n“Даракчи” газетаси фуқароларни кўпдан буён қизиқтираётган саволга жавоб қидириб мутахассисларга мурожаат қилди. Кўпдан буён бозорларда сотилаётган, кўплаб бино ва муассасаларга ўрнатилаётган энергия тежовчи лампаларнинг соғлиққа зарари борлиги ҳақидаги гап-сўзлар қай даражада ҳақиқатга яқин? Бу саволларга Ўзбекистон соғлиқни сақлаш вазирлиги Санитария, гигиена ва касб касалликлари илмий текшириш институти лабораторияси ходими, тиббиёт фанлари номзоди Гўзал Тошпўлатова жавоб берди.\n“Албатта, сунъий ёритиш воситаларининг барчаси инсоннинг кўриш қобилитятига у ёки бу даражада зарар қилишини инкор этиб бўлмайди, - деди у. – Масалан, оддий лампочка, иссиқ оқ рангли ёруғлик беради. Бу эса чироқ ёруғидаги буюмларнинг асл рангларида кўриш имконини беради. Кўз фоторецепцияси текширувлари шуни кўрсатмоқдаки, инсон кўзи билан секин-аста бундай ёруғликка кўникиб борган. Бироқ чўғлама лампаларнинг иш жараёнида инсон кўзи билан илғаш мумкин бўлмаган липиллашлар кузатилади. Бироқ бу кўриш ва асаб тизимига салбий таъсир ўтказади. Дафъатан ёқилганда унинг ўткир нурлари кўриш қобилиятини сўндириб юбориши мумкин”.\nШу билан бирга, мутахассис тежамкор лампалар ҳам бундан кам зарар келтирмаслигини таъкидлади: “Тежамкор лампалар эса объектларнинг тўғри нур қайтаришин бузади, бу бош оғриғи, чарчоқ, мадорсизлик ва кўзнин хиралашувига сабаб бўлади. Оқ, совуқ рангли ёруғлик берадиган чироқлар билан жиҳозланган биноларда ишловчиларнинг кўриш қобилияти жуда пасайиб кетади. Шу боис иссиқ оқ ёки сариқ рангли чироқлар нисбатан хавфсиз саналади”.


Етти соатда таъмирдан чиққан президент трассаси « Ўзбекистон Халқ Ҳаракати\nСобиқ парламент депутатига нега ватанига киритилмагани сабаби айтилмади\nЁмон ҳодисаларга ачиниб улгирмаяпмизми?\nЕтти соатда таъмирдан чиққан президент трассаси\n06 Ağustos 2018 - 8:00 'да юкланди ва 1224 марта ўқилди.\nКўп ҳолларда ўзимиз ҳам ўзбек халқи ҳеч нарсани билмаяпти, жим яшаяпти, фикрламаяпти деб қўямиз. Бироқ ялангоёқ қора халқ деган “истилоҳлар” ила сифатланган миллатимизнинг оддий вакили ҳам, керак бўлса, вазиятни шу қадар тиниқ таҳлил қилиб қўядики, оғзингиз ланг очилиб қолади.\nТақозо билан такси тутдим. Манзилга бориш учун президент трассасидан юрдик. Йўл текис ва қоп-қора эди. Яқинда асфальт қилингани сезилиб турибди.\nТаксистни гапга тутдим:\n–Яқинда бу ердан ўтганимда йўл асфальтланмаган эди-я…\n–Ҳа, – гапимни тасдиқлади таксист. – Шанба куни кечқурун (2016 йилнинг 7 майини назарда тутди – Абдуллоҳ Нусрат) клиент билан келаётсам, бу йўл ёпиқ. Қарасам – иш қизғин: йўлга асфальт ётқизишяпти. Соат кечки саккизлар атрофида эди. Кейин эрталаб олтиларда яна шу томонга юришимга тўғри келди. Тавба! Йўлни чиннидек қилиб асфальтлаб қўйишибди!\nМен ўзимча маънодор гап қилдим:\n–Ана, кўрдингизми қудратимизни! Давлатимиз шу қадар кучли! Бир кунда юз километрлаб йўлни асфальтлаб ялтиллатиб қўяди!\nТаксист гапимнинг тагидаги нимкосани тушунмади, шекилли, энасаси қотди:\n–Ҳа, шунақа денг…\nМен эса яна давом этдим:\n–Аммо Тошкентнинг бошқа кўчалари ўн йилда ҳам асфальтланмайди-я… Тавба… Бу йўл саккиз соатда ремонтдан чиқади, қишлоқларники эса дабдала… Нимага шунақа экан-а…\nТаксист тушунтира кетди:\n–Биз ўзбекларда одамлар қанақа, биласизми? Масалан, битта маҳаллада бир бойвачча бор дейлик. Унинг пули кўп. Шу одам кўчани асфальтлатса, нима қилади, биласизми? Деворининг тагинию мошинаси юрадиган йўлни асфальтлатади. Маҳалланинг бошқа кўчаларига ярим арава шағал ҳам туширмайди. Шунга ўхшаб кимнинг пули бўлса, ўзига тегишли ҳудудни асфальтлаб олади-да!\nИчимда: “Воҳ!” – деб юбордим. Чунки бу гап президент трассаси ҳақида айтилаётган эди ва айнан гап кимга қаратилгани ҳам маълум эди! Мен ҳам гап қистирдим:\n–Маҳалла-кўйга ёрдами тегмаётган бойваччага одамларга нафинг бўлмаса, даф бўл дейдиган одам топилмайди-да а?\n…Хуллас, ана шунақа! Каримов режими катта кетмаса ҳам бўларкан. Пасткашлик қилиб ўз юрадиган йўлни асфальтлаб олиб бошқа кўчаларни тошу той ичида қолдирган президентга халқнинг муносабати шаклланиб бўлган. Одамлар “муҳтарам юртбоши”нинг асл башарасини кўриб улгуришди. Йигирма беш йиллик безбетлик, йигирма беш йиллик уятсизликнинг бадали оғир.\nЎзи юрадиган йўлни ремонт қилиб, маҳалланинг кўчасига қарамайдиган бойвачча ҳайдаб солинадиган вақт ҳам узоқ эмас, иншаОллоҳ.\nYazıyı paylaş "Етти соатда таъмирдан чиққан президент трассаси"\nЮрагим оғрийди, юрагим оғрир…\nСобиқ Ўзбекистон Халқ депутати Насрулло Саййид Ўзбекистонга киритилмади\nБирёна бўлдим энди


САЙЛОВ — ДЕМОКРАТИЯ КЎЗГУСИ - Ўзбекистон овози газетаси\nСАЙЛОВ — ДЕМОКРАТИЯ КЎЗГУСИ\nМамлакатимизда жорий йилнинг май-июнь ойларида бўлиб ўтадиган фуқаролар йиғинлари раислари ва уларнинг маслаҳатчилари сайловига Навоий вилоятида ҳам қизғин тайёргарлик кўрилмоқда.\nПрезидентимиз раҳнамолигида ўзини ўзи бошқариш органлари фаолиятини қўллаб-қувватлаш, кучли фуқаролик жамиятини шакллантиришда маҳалла институтининг ролини янада кучайтиришга алоҳида эътибор қаратилаётир. Маҳалланинг жамият бошқарувидаги ўрнини мустаҳкамлаш, жаҳон тажрибасида ноёб тузилма бўлган ушбу институт ваколати кенгайтирилаётгани юксак самаралар бермоқда.\nНавоий вилоятида 343 фуқаролар йиғини раиси ва уларнинг 3 минг 700 дан ортиқ маслаҳатчиси сайланади. Ўзбекистон Республикасининг «Фуқаролар йиғини раиси (оқсоқоли) ва унинг маслаҳатчилари сайлови тўғрисида»ги қонуни асосида кенг кўламли тайёргарлик ишлари олиб борилмоқда.\n— Вилоят марказида 30 маҳалла фуқаролар йиғини мавжуд бўлиб, сайловларда 30 раис ва уларнинг 277 маслаҳатчиси сайланиши лозим, — дейди Навоий шаҳар фуқаролар йиғинлари раислари ва уларнинг маслаҳатчилари сайловини ташкил этиш ҳамда ўтказишга кўмаклашувчи комиссияси раиси Аҳрор Пирназаров. — Комиссия аъзоларининг ҳар бирига иккитадан маҳалла бириктирилган, масъуллар ҳудудлардаги ишчи гуруҳларга сайловни ташкил этиш ва ўтказиш бўйича зарур тушунча ҳамда ҳуқуқий кўмак бермоқда.\nНавоий шаҳридаги «Ватан» маҳалла фуқаролар йиғинида ташкил этилган ишчи гуруҳи барча зарур ҳуқуқий ҳужжатлар, овоз бериш жиҳозлари билан таъминланган.\nВилоятда сайловларни юксак савияда ташкил этиш ва ўтказиш, муқобиллик асосида номзодлар кўрсатишга алоҳида эътибор қаратилмоқда. Маҳалла аҳли ўзи ишонган, ташаббускор ва фидойи номзодни сайлаши учун барча шароит яратилмоқда.


Бош сахифа > Янгиликлар > КАРМАНА ТУМАНИДА ЯНА БИР МАСКАН ФОЙДАЛАНИШГА ТОПШИРИЛДИ.\nКАРМАНА ТУМАНИДА ЯНА БИР МАСКАН ФОЙДАЛАНИШГА ТОПШИРИЛДИ.\nКармана туманида 29 ёшли тадбиркор Авазбек Баратов “Ёшлар келажагимиз” Давлат дастури асосида 1,5 млрд сўм имтиёзли кредит олиб, "BAMOTO-AVJAMA" номли тиббий хизмат кўрсатиш масканини қурди. Ушбу тиббиёт масканида 20 нафар иш ўрни яратилди. Барча қулайликларга эга шинам, замонавий масканда аҳоли учун сифатли тиббий хизмат кўрсатилади.


Гуноҳи кабиралардан сақланайлик – .:: Xadicha.uz\n«Улар (яъни, жаннатга сазовор бўлганлар) кичик хатолардан бошқа катта Гуноҳи кабиралар. Имом Ҳофиз Шамсуддин Заҳабий гуноҳлардан ва бузуқликлардан йироқ бўладиган зотлардир. Албатта, Парвардигорингиз мағфирати кенг зотдир…» (Ван-нажм сураси, 32).\nБир тоифа уламолар гуноҳи кабираларни еттита, деганлар ва Расулуллоҳ соллаллоҳу алайҳи васалламнинг қуйидаги ҳадиси шарифини ҳужжат қилганлар: «Пайғамбар соллаллоҳу алайҳи васаллам: «Ҳалок қилувчи еттита гуноҳдан сақланинглар», дедилар. «Улар қайсилар, ё Расулуллоҳ?» деб сўрашганида, «Аллоҳга ширк келтириш, сеҳр, Аллоҳ (ўлдиришни) ҳаром қилган жонни ноҳақ ўлдириш, етим молини ейиш, судхўрлик, душмандан ортга чекиниш, бузуқ хаёл билан покдомон мўмина аёлларга туҳмат қилиш», дея жавоб берганлар (Бухорий ва Муслим ривояти).\nИбн Аббос розияллоҳу анҳу эса: «Гуноҳи кабиралар еттитадан кўра, етмиштага яқинроқ», деганлар. Юқоридаги ҳадисда эса, гуноҳи кабиралар сони еттита эмас, балки мазкур еттита амал гуноҳи кабиралардан экани баён қилинган, холос. Хулласи калом, кимда-ким одам ўлдириш, зино, ўғирлик каби дунёда ҳад жорий қилинган, охиратда азобланиши ёки ғазабга учраши ҳақида таҳдид солинган, Муҳаммад соллаллоҳу алайҳи васаллам томонидан лаънатланган ёки «иймонсиздир», «биздан эмас», «биз ундан покмиз (бошқа-бошқамиз)» каби жумлалар билан сифатланган бирор амални қилса, у гуноҳи кабира содир этган бўлади. Шуни ҳам таъкидаб ўтиш керакки, айрим гуноҳи кабиралар бошқаларидан улканроқ бўлади. Масалан, Расулуллоҳ соллаллоҳу алайҳи васаллам Аллоҳга ширк келтиришни гуноҳи кабиралардан, деб зикр қилганлар. Ваҳоланки, Аллоҳга ширк келтирган кимса – мушрикнинг гуноҳи ҳеч қачон кечирилмайди ва у дўзахда мангу қолади. «Албатта, Аллоҳ Ўзига (бирон нарса ё кимсанинг) шерик қилинишини кечирмайди. Шундан бошқа гуноҳларни Ўзи хоҳлаган бандалари учун кечиради. Кимки Аллоҳга ширк келтирса, демак, жуда қаттиқ йўлдан озибди» (Нисо сураси, 116). «Албатта, кимда-ким Аллоҳга ширк келтирса, Аллоҳ унга жаннатни ҳаром қилур, унинг борар жойи дўзахдир. Зулм қилгувчилар учун бирон ёрдамчи бўлмас» (Моида сураси, 72). Пайғамбар соллаллоҳу алайҳи васаллам: «Сизларга гуноҳи кабираларнинг энг катталари ҳақида хабар берайми?» деб сўрадилар. «Ҳа, ё Расулуллоҳ!» дейишди. Расулуллоҳ соллаллоҳу алайҳи васаллам суянган ҳолда эдилар, ўтириб олдилар-да: «Огоҳ бўлинглар, ёлғон гапириш ва ёлғон гувоҳлик бериш», дея такрорлайвердилар, ҳаттоки, биз, қанийди тўхталсалар, дедик» (Муттафақун алайҳ). Пайғамбар соллаллоҳу алайҳи васаллам ота-онага оқ бўлиш ва ёлғон гапириш энг катта гуноҳи кабиралардан эканини айтдилар. Ҳолбуки, бу гуноҳлар еттита ҳалок қилувчи Гуноҳи кабиралар.. Гуноҳи кабиралар еттитадан кўп эканига шунинг ўзи яққол ҳужжатдир. Ҳар қандай гуноҳдан, у хоҳ катта бўлсин, хоҳ кичик, дарҳол тавба қилиш вожиб, тавбани орқага суриш жоиз эмас. Бу иш Исломнинг энг муҳим жиҳати ва диннинг таъкидланган қоидаларидандир. Аҳли сунна наздида тавбанинг вожиблиги Китоб ва суннатдан олинган. Қуръоний ҳужжатлар, ҳадиси шарифлар ва салафи солиҳлар сўзларининг зоҳири шуки, ким Аллоҳга астойдил тавба қилса ва унда тавба шартлари тўкис бўлса, Аллоҳ унинг тавбасини қабул қилади.\nКатта ширк – Аллоҳга бирон бир нарсани шерик қилиш, тенг билиш ва у зот билан бирга тош, дарахт, қуёш каби бошқа нарсаларга ибодат қилишдир. У гуноҳи кабираларнинг энг каттасидир. Аллоҳнинг Ўзи сақласин. «Албатта, Аллоҳ Ўзига (бирон нарсанинг) шерик қилинишини кечирмас. Шундан бошқа гуноҳларни Ўзи хоҳлаган кишилар учун кечирур…» (Нисо сураси, 48). Инсонларнинг кўп сўзлари уламолар наздида куфрдир. Масалан, Аллоҳ исмларидан бирортасини, ё буйруғини, ё ваъдасини ёки таҳдидини масхара қилиш. «Агар Аллоҳ менга фалон ишни буюрганида, қилмасдим», «Агар қибла манови тарафда бўлганида, у ёққа қараб намоз ўқимасдим» каби, ёки «Намозни тарк этмагин, бўлмаса Аллоҳ жазолайди», дейилса, «Шунчалик қийин аҳволда ва касал бўлсам ҳам жазолайдиган бўлса, унда менга зулм қилибди», дейиш. «Агар менга фалон нарса ҳақида пайғамбарлар-у фаришталар гувоҳлик берганида ҳам тасдиқламасдим», «Фалончи назаримда яҳудийга ўхшайди», «Аллоҳ инсоф-адолат қилиш учун турди ёки ўтирди», «Агар пайғамбар айтгани рост бўлса, нажот топибмиз», каби сўзларни айтиш. Бошига мусибат тушганида: «Боламни ва молимни олдинг, ўзи нима қиляпсан?» деб дод солиш. Жаноза намозидан бошқа намозни мазах қилган ёки мумкин деб билган ҳолда бетаҳорат ўқиш. Икки киши тортишиб қолиб, улардан бири: «Ла ҳавла ва ла қуввата илла биллаҳ», деганида иккинчиси: «Ла ҳавла ва ла қуввата илла биллаҳ» деган билан қорин тўймайди», дейиши. Муаззиннинг азонини эшитганда: «У ёлғон гапиряпти» дейиш. «Аллоҳ таоло одам ўлдириш, зино, зулм каби ҳеч бир замонда ҳалол бўлмаган ишни ҳаром қилмаганида эди», деб орзу қилиш. «Иймон нима» деб сўралганида «Билмадим», дейиш. Яна айрим сўзлар борки, улар аниқ куфр калимаси бўлмаса-да, ҳаром бўлиб, айтган киши кофир бўлиб қолиши эҳтимоли бор. Масалан, «Тирноқларингни олиб юр. Бу суннат» дейилганда, «Суннат бўлсаям олмайман», дейиш. Мусулмонга: «Аллоҳ оқибатингни хайрлик қилмасин» ёки «Иймонингдан жудо қилсин», дейиш. Бир кишидан қасам ичишни талаб этса-ю, у Аллоҳ номига қасам ичмоқчи бўлганида, «Хотиним талоқ бўлсин», деб қасам ичишини талаб этиш. Бир кишига: «Сени кўрсам, ўлимни кўргандай бўламан», дейиш. Бир жойга матосини қўйиб: «Уни Аллоҳга топширдим», деган кишини «Матоингни ўғрига эргашиб юрмайдиган (яъни, ўғрини тутиб бермайдиган) зотга топширдингми?» дейиш. Бир киши тепароқ жойга имом-хатибга ўхшаб ўтириб олса-ю, бошқалар ундан турли масалаларни сўрашса, (бу билан уламоларни масхара қилмоқчи бўлса) ёки биронтаси «Бир коса шўрва илмдан яхшироқ», деса. Бир кишининг белига арқон орқалаб олганини кўриб «Бу нима?» деб сўрашганида, «Зуннор», дейиши. Муаллимнинг: «Яҳудийлар мусулмонлардан яхшироқ, чунки улар фарзандларимизнинг устозларига эҳсон қилиб турадилар», дейиши. «Насронийлик мажусийликдан яхшироқ» дейиш. Мусулмонга қарата: «Динсиз, иймонсиз, эътиқодсиз. Сен фожирсан, фосиқсан, мунофиқсан», дейиш.\nАллоҳ таоло бандалари катта гуноҳлардан сақланса, майда-кичик гуноҳларни кечиши айтган. Ўқиётган беш вақт намозимиз, тутаётган рўзамиз, жума намозларимиз ҳам, гуноҳи кабиралардан сақланар эканмиз, кичик гуноҳларимизни ювиб туради. Шунинг учун кабиралардан сақланмоғимиз, мабодо, беихтиёр улардан бирортасини содир этиб қўйсак, тавба ва пушаймонлик ўти ила уни куйдирмоғимиз лозим.\nОламлар Парвардигори Аллоҳ таолога ҳамду санолар бўлсин. Барчамизга У зотнинг ҳузурига гуноҳларсиз, покдомон ҳолда юзланишимизни насиб айласин.\nАлбатта, у раҳмлиларнинг раҳмлироғидир!\nХадичайи кубро аёл қизлар таълим муассасаси\n3 курс талабаси Мирзаева Гулҳаё\nslayd Мирзаева Гулхаё\t2019-12-18


Депутат ногиронлиги бор фуқарога китоб дўкони очиб берди | O'zLiDeP\nДепутат ногиронлиги бор фуқарога китоб дўкони очиб берди\nМирзабобур Ўлмасов иккинчи гуруҳ ногирони бўлишига қарамай, тадбиркорлик билан шуғулланишни мақсад қилди. У китоб савдоси билан шуғулланиш истаги борлиги, аммо дўкон очишга маблағи йўқлигини айтиб, Халқ депутатлари Бектемир туман Кенгашидаги O‘zLiDeP депутатлик гуруҳи аъзоси Гавҳарой Тўхтасиновадан ёрдам сўраб мурожаат қилди.\nДепутат мазкур мурожаат асосида Бектемир туман ҳокими Ш.Аскаровга сўров юборди.\nДепутат мурожаати бесамар кетмади. Туман ҳокимлиги томонидан Мирзабобур Ўлмасовга Қўйлиқ деҳқон бозори ҳудудидан “Кўчма савдо шаҳобчаси” учун жой ажратилди.\nТадбиркор бугунги кунда 500 дан ортиқ турдаги китоб маҳсулотлари сотувини йўлга қўйган.


ЎзА - Жиноятчилик ва ишсизлик муҳитининг олдини олишда ҳамкорлик мустаҳкамланади\nЖиноятчилик ва ишсизлик муҳитининг олдини олишда ҳамкорлик мустаҳкамланади\n01.12.2017 20:48 Чоп этиш версияси\nЎзбекистон мусулмонлари идорасида ҳуқуқбузарлик ва жиноятчиликка қарши курашиш борасидаги вазифалар ижроси ҳамда хориждаги меҳнат мигрантлари билан ишлаш тизимини янги босқичга олиб чиқиш масалаларига бағишланган йиғилиш бўлиб ўтди.\nУнда Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита, Ўзбекистон мусулмонлари идораси, Ислом цивилизацияси маркази масъуллари, давлат ва жамоат ташкилотлари вакиллари, уламолар, имом-хатиблар, марказий оммавий ахборот воситалари раҳбарлари, профессор-ўқитувчилар, талабалар, журналистлар иштирок этди.\nЎзбекистон Республикаси Президентининг Давлат маслаҳатчиси, Ўзбекистон ёшлар иттифоқи марказий кенгаши раиси Қаҳрамон Қуронбоев, Ўзбекистон мусулмонлари идораси раиси, муфтий Усмонхон Алимов ва бошқалар Президентимиз Шавкат Мирзиёев раислигида 15 ноябрь куни мамлакатимизда ҳуқуқбузарликлар профилактикаси ва жиноятчиликка қарши курашиш борасида белгиланган вазифалар ижроси, бу борада мавжуд муаммолар ва уларни ҳал этиш масалаларига бағишланган видеоселектор йиғилишида белгилаб берилган кўрсатмалар, билдирилган фикр-мулоҳазалар юртимиз тинчлиги, оилалар хотиржамлиги, миллатлараро ҳамжиҳатлигимиз йўлида ғоят муҳим аҳамият касб этиши таъкидланди.\nҚайд этилганидек, маънавий қашшоқ одам жоҳиллик сари юз тутади. Ҳар қандай жиноят илмсизлик, жаҳолат сабаб содир этилади. Киши ўз қилаётган ишининг жиноят эканини, гуноҳлигини билмас экан зулм ботқоғига ботаверади. Биз шу жаҳолатга қарши биргаликда курашмоғимиз шарт.\nПрезидентимиз БМТ Бош Ассамблеясининг 72-сессиясида сўзлаган нутқида таъкидлаганидек, ислом дини бизни эзгулик ва тинчликка, асл инсоний фазилатларни асраб-авайлашга даъват этади. Шу маънода, диний уламолар, имом-хатиблар ўз маърузаларида, кенг аҳоли қатлами билан учрашувларда бу ғояларни илгари сурган ҳолда, жиноят содир этиш оғир гуноҳ экани, Қуръони карим ва ҳадисларда бундай хатти-ҳаракатлар қаттиқ қораланганини жонли мисоллар орқали таъсирчан тушунтиришлари мақсадга мувофиқ.\nМаълумотларга кўра, жорий йилнинг 10 ойи давомида юртимиз ёшларининг 22 минг нафари жиноятга қўл урган. Йиғилишда бу ҳолатнинг келиб чиқиш моҳияти, хотин-қизлар ўртасида содир этилаётган жиноятчилик масаласига эътибор қаратилди. Уларнинг олдини олиш борасида амалга оширилаётган чора-тадбирлар ҳақида гапирилди, аниқ таклифлар ўртага ташланди.\nЖумладан, бугунги кунда ёшлар ўртасида ишсизликнинг олдини олиш борасида Ўзбекистон ёшлар иттифоқи томонидан қатор лойиҳалар ишлаб чиқилган. Ўзбекистон ёшлар тадбиркорлигини қўллаб-қувватлаш маркази, Ёш фермерлар кенгаши тузилгани ёшларни тадбиркорликка жалб этиш, шу орқали янги иш ўринларини яратишда муҳим омил бўлмоқда.\nЙиғилишда жорий йил 30 октябрь – 9 ноябрь кунлари мамлакатимиз делегацияси аъзоларининг Россия Федерациясининг Москва, Санкт-Петербург, Астрахань ва Новосибирск шаҳарларидаги меҳнат мигрантлари билан бўлиб ўтган учрашувлари тўғрисида ҳам маълумот берилди.\nТашриф доирасида бу шаҳарларда меҳнат қилаётган юртдошларимиз яшаш ва ишлаш шароитлари билан яқидан танишилди. Зарур ҳолларда ёрдам кўрсатилди.\nСир эмас, Россияда ёки бошқа хориж мамлакатларида тегишли келишувларсиз меҳнат қилаётган ёшларимизни қийнаётган муаммолар мавжуд. Тил билмаслик, тайинли касб-ҳунарга эга эмаслик, тегишли меҳнат қонунчилигидан бехабарлик ачинарли ҳолатларни келтириб чиқармоқда. Хусусан, бирон таниши билан ёки шунчаки иш излаб кетган ёшларимиз охир-оқибат фирибгарлар домига тушмоқда. Бу ерда улар “ўлмас овқат” билан кун кечиради, ўз ҳақини ойлаб, ҳатто йиллаб ололмайди. Ҳатто бир неча йил тинимсиз ишлаб, бир тийинсиз қайтаётган ёшларимиз ҳам учраб турибди.\nМамлакатимиз делегацияси бу каби ҳолатларнинг олдини олиш мақсадида Россиянинг меҳнат соҳаси ташкилотлари, Москва, Санкт-Петербург, Астрахань ва Новосибирск шаҳри губернаторлари билан келишувларга эришди. Унга кўра, бугунги кунда Ўзбекистон ёшлар иттифоқи тасарруфига ўтказилган 200 га яқин касб-ҳунар коллежида ёшларни аниқ мутахассисликлар бўйича ўқитиш тизими йўлга қўйилади. Бу ерда уларга тил ўргатиш, касбга йўналтириш, меҳнат қонунчилиги борасидаги билимларини, маънавиятини мустаҳкамлаш бобида сабоқлар ўтилади.\nШу кунларда Россия ва бошқа мамлакатларда меҳнат қилаётган Ўзбекистон фуқаролари, хусусан, ёшлар юртимизга қайтмоқда. Эндиги масала уларни иш билан таъминлаш. Бу борада Ўзбекистон ёшлар иттифоқи тегишли ташкилотлар билан ҳамкорликда чора-тадбирларни амалга оширмоқда.\nХалқчил ислоҳотларимизнинг янги даврида лоқайдликка асло йўл қўйиб бўлмайди. Ҳар биримиз атрофда содир бўлаётган воқеа-ҳодисаларга бефарқ бўлмаслигимиз, нохуш ҳолатлар, қонунбузарликка қарши биргаликда курашмоғимиз лозим. Хусусан, жиноятчиликка қарши курашиш уламоларнинг, имом-хатибларнинг, зиёлилар, хусусан, оммавий ахборот воситаларининг вазифасидир.\nШу маънода, Ўзбекистон мусулмонлари идораси оммавий ахборот воситалари билан доимо ҳамкорликка тайёр экани таъкидланди. Ёшлар билаш ишлаш борасидаги ишларни янги босқичга олиб чиқиш мақсадида Ўзбекистон ёшлар иттифоқи ва Ўзбекистон мусулмонлари идораси ўртасида ҳамкорлик меморандуми имзолашга келишиб олинди.